title: Ranuanjärvi

text: Ranuanjärvi on Iijoen vesistöalueeseen kuuluva järvi Ranuan kunnassa Etelä-Lapissa. Järven pinta-ala on noin 4,6 km², ja sen korkeustaso on 142,8 metriä merenpinnan yläpuolella. Järvi on matala, keskisyvyys on vain 2,24 metriä ja suurin vedensyvyys 8,41 metriä. Vetensä Ranuanjärvi saa pohjoisesta Luhtajärvestä sekä luoteesta Kangaslammesta. Järvi on kapean Ranuansalmen kautta yhteydessä sen eteläpuolella sijaitsevaan matalaan Takajärveen, jonka kautta se laskee Ranuanjokeen.


title: Ranuanjärvi

text: Ranuanjärvessä on kymmenkunta saarta, joista suurimmat ovat Peltosaari ja Lehtosaari. Asutusta järven ympärillä on ollut jo varhain. Ranuan kirkonkylä sijaitsee järven rannalla. Rantaviivaa on noin 23 kilometriä.


title: Ranuanjärvi

text: Suomen ympäristökeskuksen vuonna 2013 tekemien mittausten mukaan Ranuanjärven vedenlaatu on tyydyttävä. Järvi on kärsinyt happikadosta, ja sitä on ilmastettu vuosina 1988–1991. Ilmastus ja hapettaminen aloitettiin uudelleen helmikuussa 2001. Järven kunnossapitotoimiin kuuluvat myös hoitokalastukset, joita on suoritettu satunnaisesti vuodesta 1980 alkaen. Vuonna 2000 hoitokalastuksessa pyydettiin kaikkiaan 6 000 kilogrammaa kalaa, eli noin 12 kilogrammaa hehtaaria kohti. Vuonna 2001 saalis oli 14 000 kilogrammaa (noin 28 kg/ha) ja vuonna 2004 20 000 kilogrammaa (noin 40 kg/ha). Järvellä on suoritettu myös vesikasvillisuuden niittämistä. Järvi kärsii myös leväongelmista, ja siinä on esiintynyt sinilevää useina vuosina.


title: Ranuanjärvi

text: Järven jäällä Ranuanjärven leirintäalueen rannassa järjestetään vuosittain helmikuussa Ranuan jääravit -hevosurheilutapahtuma.


title: Lufthansan lento 181

text: Lufthansan lento 181 kaapattiin 13. lokakuuta 1977 Palma de Mallorcan ja Frankfurtin välisellä lennolla. PFLP-niminen palestiinalainen terroristijärjestö yritti vapauttaa saksalaisia Punaisen armeijakunnan jäseniä vankilasta.


title: Lufthansan lento 181

text: Kaappaus alkoi 13. lokakuuta 1977, kun Mahmud Zuhir Yousef Akashan johtamat neljä PFLP:n terroristia kaappasivat Lufthansan Boeing 737:n Palma de Mallorcan ja Frankfurtin välisellä reitillä. Koneessa oli 84 matkustajaa ja 7 miehistön jäsentä.


title: Lufthansan lento 181

text: Punaisen armeijakunta oli siepannut 5. syyskuuta Saksan liittotasavallassa työnantajaliiton puheenjohtaja Hanns Martin Schleyerin. Kaappaajat vaativat yhdentoista Punaisen armeijankunnan jäsenen sekä johtohenkilön vapauttamista Stammheimin vankilasta Stuttgartista muun muassa Andreas Baaderin, Gudrun Ensslinin ja Jan-Carl Raspen. Kun liittotasavalta ei suostunut vapauttamaan vankeja palestiinalaiset yhteistyössä Punaisen armeijakunnan kanssa kaappasivat Lufthansa lennon ja vaativat Punaisen armeijakunnan vankeja uudelleen vapaaksi sekä 100 000 D-markan lunnaita sekä heille että Baader-Meinhof ryhmälle. Lisäksi kahta Turkissa olevaa palestiinalaista sekä 15 miljoonan dollarin lunnaita. Muuten terroristit uhkasivat murhata Schleyerin sekä kaikki 82 lentokoneen matkustajaa..


title: Lufthansan lento 181

text: Kaapparit komensivat lentokoneen laskeutumaan Roomaan polttoaineen vähyyden takia. Saksan liittotasavallan sisäministeri Werner Maihofer pyysi turhaan Italian viranomaisia estämään koneen matkan jatkamisen. Kaappaajat vaativat 11 RAF:n terroristin vapauttamista ja 15 miljoonaa Yhdysvaltain dollaria. Kaapattu lentokone jatkoi matkaa Roomasta määräpäänään Larnaka Kyproksella.


title: Lufthansan lento 181

text: Samanaikaisesti otettiin yhteys terrorismin vastaiseen GSG-9-ryhmään. Kun kaapattu kone laskeutui Larnakaan lentokentälle, GSG-9-ryhmän kone laskeutui NATO:n tukikohtaan Akrotiriin.


title: Lufthansan lento 181

text: Vaikka mikään valtio ei ollut ilmoittanut olevansa halukas ottamaan kaapattua konetta, se nousi Kyprokselta polttoainetankit täynnä. Kone yritti laskeutua Beirutiin, muttei saanut lupaa. Se laskeutui Dubaihin, jossa kone odotti 54 tuntia.


title: Lufthansan lento 181

text: Olosuhteet kaapatussa koneessa olivat sietämättömät 60 asteen kuumuudessa. WC:t olivat täyttyneet, ja haju oli sanoinkuvaamaton.


title: Lufthansan lento 181

text: Saksan liittotasavalta lähetti valtiosihteeri Hans Jürgen Wischnewskin Dubaihin neuvottelemaan kaappareiden kanssa ajan voittamiseksi. Wischneswski oli Saksassa tunnettu ja arvostettu valtiosihteeri; etenkin hänen hyvä arabimaailman tuntemuksensa oli tärkeä tekijä. Wischneski yritti turhaan neuvotella kaappareiden kanssa.


title: Lufthansan lento 181

text: 16. lokakuuta kapteeni Mahmud määräsi koneen ilmaan tällä kertaa määränpäänä Bahrain, jossa otettiin lisää polttoainetta kuitenkaan ei saatu jäädä myöskään Bagdadin, Beirutin, Damaskuksen viranomaiset eivät sallineet laskeutua joten kone suuntasi kohti Adenia. Etelä-Jemenin viranomaiset eivät sallineet laskeutumislupaa, mutta polttoaineen vähyyden takia kone teki pakkolaskun. Siellä kiitotiet oli miehitetty, joten kapteeni Jürgen Schumann suoritti hätälaskun hiekalle.


title: Lufthansan lento 181

text: Schumann sallittiin lähteä koneesta tarkastamaan koneen kunnon. Kun hän palasi koneeseen, hän kieltäytyi lentämästä konetta. Kapteeni Mahmud syytti häntä pakoyrityksestä. Mahmud käski Schumannin maahan koneen keskikäytävälle ja ampui tämän pistoolilla matkustajien kauhuksi..


title: Lufthansan lento 181

text: Lennolla ollut perämies Jürgen Vietor otti nyt kapteenin paikan. Kun lentokone oli tankattu Vietor nousi ilmaan 17. lokakuuta ja laskeutui Mogadishuun, Somaliaan sillä mikään arabivaltio ei suostunut ottamaan lentokonetta vastaan.


title: Lufthansan lento 181

text: Mogadishun lentoasemalla kapteeni Jürgen Schumannin ruumis siirrettiin ruumisautoon.


title: Lufthansan lento 181

text: Viranomaiset Bonnissa olivat sitä mieltä, että pelastusoperaatioon olisi ryhdyttävä. Pikapuhelu Saksan liittokanslerin Helmut Schmidtin ja Somalian presidentin Siad Barren välillä johti amerikkalaisten painostuksella, että vapautusoperaatiolle ei enää olisi vaihtoehtoa.


title: Lufthansan lento 181

text: Jääkärit lennätettiin viipymättä Mogadishuun Kreetalta. Hans Jürgen Wischnewski lensi Somaliaan Dubaista ja alkoi neuvotella Mahmudin kanssa, joka uhkasi räjäyttää koneen 40 minuutissa, mikäli heidän vaatimuksiaan ei noudatettaisi.


title: Lufthansan lento 181

text: Silloin lennonjohdosta ilmoitettiin, että terroristit oli vapautettu Saksassa sekä lunnaita oli suostuttu maksamaan. Se oli Hans Jürgen Wischnewskin psykologinen temppu, jolla hän saisi lisäaikaa.


title: Lufthansan lento 181

text: Terroristit kysyivät varapilotti Vietorilta lennon tuloaikaa. Hän ilmoitti hetken laskeskeltuaan, että mikäli kyseessä olisi Boeing 707, lento kestäisi tuulivarauksineen noin kuudesta kahdeksaan tuntia. Mahmud suostui viivytykseen.


title: Lufthansan lento 181

text: 17. lokakuuta kello kaksi yöllä lentokone seisoi Mogadishun lentokentällä. Kaikkien koneessa olleiden, joilla oli näköala ikkunoista, huomio kiinnittyi kauempana kentällä laukaistuihin valoraketteihin ja maata pitkin pyörineeseen palavaan tynnyriin. Myös terroristit katsoivat niitä – kuten oli tarkoituskin.


title: Lufthansan lento 181

text: Yhtäkkiä koneen keskellä olevat hätäuloskäynnit aukesivat, sisään lensi useita tyrmäyskranaatteja ja alkoi kuulua toistuvia huutoja: ""Päät alas - päät alas!"", samassa liittotasavallan rajavartiolaitoksen erikoisryhmä GSG 9:n kommandot hyökkäsivät sisään surmaten kolme kaappaajaa ja haavoittaen yhtä. Muutaman minuutin kuluttua väsyneet panttivangit olivat vapaita. Panttivankien joukossa oli Tukholmassa asuva Suomen kansalainen huonekalukauppias Oiva Ojalainen, joka selviytyi painajaisesta säikähdyksellä.


title: Lufthansan lento 181

text: Vielä samana yönä lensivät panttivangit sekä vapautettu miehistö takaisin ministeri Wischnewskin sekä GSG-9 kommandoryhmän kanssa takaisin kotimaahansa. Kone laskeutui Kölnin–Bonnin lentoasemalle jossa oli vastassa omaisten lisäksi valtava väkijoukko. Sisäministeri Maihofer ylisti pelastajia..


title: Lufthansan lento 181

text: Kun tieto onnistuneesta vapautuksesta tuli Saksaan, kolme vangeista eli Andreas Baader, Jan-Carl Raspe ja Gudrun Ensslin tekivät itsemurhan. Baader ja Raspe käyttivät ampuma-aseita, jotka heidän asianajajansa olivat salakuljettaneet heille, Ensslin hirttäytyi. Neljäs terroristi, Irmgard Möller, yritti itsemurhaa puukottamalla itseään rintaan..


title: Lufthansan lento 181

text: Saksan liittokansleri Schmidt varoitti liittopäivillä sanoilla: "terrorismi ei vielä ole kuollut". Tällä hän halusi sanoa, että juuri kaappauksen epäonnistuttua ensimmäinen panttivangeista, työnantajainliiton puheenjohtaja Hanns Martin Schleyer, murhattiin Mulhousessa, Ranskassa 20. lokakuuta


title: Valeraldehydi

text: Valeraldehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on voimakkaan pistävä haju. Sen kemiallinen kaava on CHO ja rakennekaava CH(CH)CHO. Valeraldehydista käytetään myös nimityksiä "n-pentanaali", "pentanaali", "amyylialdehydi", "butyyliformaali" ja "valeryylialdehydi".


title: Valeraldehydi

text: Valeraldehydin moolimassa on 86,1 g/mol, sulamispiste - 91 °C, kiehumispiste 103 °C, suhteellinen tiheys 0,8095 g/cm (vesi = 1,0 g/cm), liukoisuus veteen 20 °C lämpötilassa 1,4 g/100 ml, hajukynnys 0,028 ppm, leimahduspiste 12 °C o.c., itsesyttymislämpötila 222 °C ja CAS-numero 110-62-3.


title: Valeraldehydi

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: Valeraldehydi

text: Lyhytaikainen altistus aineelle ärsyttää silmiä, ihoa ja hengitysteitä.


title: Valeraldehydi

text: Valeraldehydiä valmistetaan hydroformylointireaktiolla buteenista. Sivutuotteena muodostuu 2-metyylibutanaalia ja tuotteiden suhde riippuu reaktio-olosuhteista. Valeraldehydiä käytetään muun muassa pentanolin ja pentaanihapon valmistuksessa.


title: Rauhansopimus

text: Rauhansopimus on kahden tai useamman osapuolen, yleensä valtion tai liittoutuman välinen sopimus, jolla lopetetaan osapuolten välinen sotatila. Se on erotettava aselevosta, joka on sopimus vihollisuuksien lopettamisesta, antautumisesta, jossa toinen osapuoli luopuu sotatoimista, ja tulitauosta, jossa osapuolet väliaikaisesti tai pysyvästi lopettavat taistelut.


title: Rauhansopimus

text: Rauhansopimuksen sisältö riippuu yleensä sen konfliktin laadusta, joka sillä lopetetaan. Laaja-alaisten konfliktien lopettamiseksi saatetaan joko laatia monenvälinen kansainvälinen sopimus, jonka allekirjoittavat kaikki sotaan osallistuneet valtiot, tai erilliset rauhansopimukset jokaiselle valtiolle.


title: Rauhansopimus

text: Rauhansopimus voi sisältää määräyksiä monenlaisia asioista. Tyypilliä asioita, joista on on ollut säännöksiä monissa rauhansopimuksissa, ovat:


title: Rauhansopimus

text: Rauhansopimusta edeltää usein tulitauko tai aselepo, jolla sotatoimet lopetetaan, taikka väliaikaiseksi tarkoitettu välirauhansopimus.


title: Rauhansopimus

text: Rauhansopimusta ei yleensä tehdä sisällissodan päättyessä, sillä rauhansopimus edellyttää, että osapuolet tunnustavat toisensa eri valtioiksi. Esimerkiksi Yhdysvaltain sisällissodassa etelävaltiot tosin julistautuivat Yhdysvalloista eronneeksi erilliseksi liittovaltioksi, Konfederaatioksi, mutta Yhdysvaltain hallitus, joka sodan aikana hallitsi vain pohjoisvaltioita, ei tätä päätöstä koskaan hyväksynyt. Kun etelävaltiot lopulta antautuivat, sota päättyikin ilman rauhansopimusta. Sen sijaan, kun jokin valtio onnistuu itsenäistymään toisesta valtiosta, tämän vuoksi mahdollisesti syttynyt sota usein lopetetaan rauhansopimuksella. Niinpä esimerkiksi Yhdysvaltain vapaussota päättyi Pariisin rauhansopimukseen vuonna 1783. Myös Suomen itsenäistymisen jälkeen Suomen ja Neuvosto-Venäjän välinen sotatila lopetettiin Tarton rauhansopimuksella vuonna 1920.


title: Rauhansopimus

text: Mahdollisesti vanhin tunnettu rauhansopimus solmittiin heettiläisten valtakunnan ja Hayasa-Azzin välillä noin vuonna 1350. Paljon tunnetumpi on kuitenkin myöhempi, heettiläisten ja Egyptin välinen rauhansopimus, jonka heettiläisten kuningas Hatusiliš III]] ja Egyptin farao Ramses II solmivat Kadeshin taistelun jälkeen noin vuonna 1274 eaa. Sopimuksesta ovat säilyneet sekä egyptinkielinen, hieroglyfeillä kirjoitettu, että heetinkielinen, nuolenpäillä kirjoitettu teksti.


title: Rauhansopimus

text: Sopimusta on pidetty niin kansainvälisten suhteiden kehityksen kannalta niin merkittävänä, että sen jäljennös on ripustettu Yhdistyneiden kansakuntien päämajan seinälle.


title: Rauhansopimus

text: Rooman ja Karthagon välisistä puunilaissodista kaksi ensimmäistä päättyivät rauhansopimuksiin, kolmas sen sijaan Karthagon perusteelliseen hävitykseen.


title: Rauhansopimus

text: Uudella ajalla tehdyistä rauhansopimuksista huomattavimpia ovat:Toisen maailmansodan jälkeen ei Saksan kanssa tehty rauhansopimusta, sillä sota päättyi Saksan ehdottomaan antautumiseen, minkä jälkeen maa oli jaettuna miehitysvyöhykkeisiin, joista myöhemmin muodostettiin Saksan liittotasavalta ja Saksan demokraattinen tasavalta. Kun Saksa paljon myöhemmin, vuonna 1990 yhdistyi, entiset voittajavaltiot ja yhdistynyt Saksa tekivät sopimuksen Saksaa koskevasta lopullissta järjestelystä.


title: Rauhansopimus

text: Muiden eurooppalaisten akselivaltojen, Italian, Unkarin, Romanian, Bulgarian ja Suomen kanssa liittoutuneet tekivät vuonna 1947 Pariisin rauhansopimukset. Sitä ennen Suomi oli jo allekirjoittanut vuonna 1940 Moskovan rauhansopimuksen, joka lopetti talvisodan sekä vuonna 1944 Moskovan välirauhan, joka lopetti jatkosodan.


title: Rauhansopimus

text: Japanin kanssa Yhdysvallat teki vuonna 1951 San Franciscon sopimuksen


title: Rauhansopimus

text: Edellä mainittujen, Suomen itsenäisyyden aikana solmittujen rauhansopimusten ohella ovat Suomen historian kannalta tärkeitä monet Ruotsin vallan aikaiset, Ruotsin ja Venäjän väliset rauhansopimukset:


title: Päällystakki

text: Päällystakki on muun vaatekerran, myös pikkutakin, päällä pidettävä vaate. Päällystakin väri vaihtelee, juhlapuvun kanssa se on musta, tummanharmaa tai tummansininen.


title: Päällystakki

text: Kangasmateriaali ja vuori vaihtelevat käyttötarkoituksen ja tyyppien mukaan.


title: Päällystakki

text: Pelisse oli 1700-luvun lopun ja 1800-luvun alun ¾-osapituinen kevyt naisten päällysvaate. Myöhemmin siihen saattoi kuulua myös hartiaviitta. Pelisse oli usein reunustettu turkiksilla, silkillä tai satiinilla. Mekkojen hihojen levennyttyä vuoden 1825 jälkeen siitä tuli kuitenkin epäkäytännöllinen ulkovaate, koska mekkojen hihat eivät mahtuneet enää sen alle. Sitä käytettiin kuitenkin vielä jonkin aikaa sisävaatteena. Pelisse on yleinen naistenvaate Jane Austenin teosten roolihahmoilla.


title: Päällystakki

text: Lyhyt pelisse on muunnos edellisestä. Se on nimensä mukaisesti lyhyt, kyynärpäiden tasalle yltävä, koristeltu hartiaviitta tai takki. Tällaisia käyttivät joskus myös miehet, muun muassa ratsuväen husaarit.


title: Päällystakki

text: Paletot, ranskalainen sana, joka suomentuu palttooksi (nykyisin myös neuletakiksi) oli takkityyli, jonka universaali suosio kesti läpi 1800-luvun.


title: Päällystakki

text: Naisten käyttämät versiot poikkesivat muun muassa eri materiaaleista tehdyillä hihansuilla ja pituudessa joka vaihteli ¾-osapituudesta vyötäröpituuteen. Naisten malliin tuli ajan myötä alla olevien vaatteiden hihojen leventyessä myös huppu ja avatut hihat.


title: Päällystakki

text: Pardessus, suomeksi ”päälle laitettu”, on ulkoisesti kuin paletot, mutta se on tarkoitettu nimenomaan pelkäksi päällystakiksi ja voi olla reunustettu sametilla tai turkiksilla.


title: Päällystakki

text: Redingote, riding coat tai ratsastuspuku, oli takin ja hameen yhdistelmä, ensimmäinen naisten käyttövaate, jota pidettiin sekä sisällä että ulkona. Se yleistyi sitä mukaa, kun hevosurheilun suosio kasvoi hoveissa 1700-luvulla. 1800-luvulla siitä tuli juhlallisempi muotivaate.


title: Päällystakki

text: Miesten versio ei liittynyt juurikaan ratsastamiseen, vaan se oli polvipituinen takki ().


title: Päällystakki

text: Paletot-tyyppi tunnettiin aina 1930-luvulle asti. Siihen mennessä se ehti olla muun muassa osana ensimmäisen maailmansodan saksalaisupseerien vaatetusta.


title: Päällystakki

text: Anorakki on kevyt hupullinen takki.


title: Päällystakki

text: Belgian Antwerpenin provinssissa sijaitsevasta Duffelin kylästä nimensä saanut materiaali, joka on erityisen painavaa villaa. Perinteinen brittiduffeli on muun muassa ¾-osapituinen, hupullinen ja siinä on neljä puusta tai muusta materiaalista valmistettua puikkoa nappien tilalla.


title: Päällystakki

text: Duffeli tuli suosituksi sen jälkeen, kun Britannian kuninkaalliset merivoimat jakoi kamelin väristä versiota siitä sotilaidensa talvivaatteeksi toisen maailmansodan aikana. Sodan jälkeen ylijäämätakit tulvivat markkinoille.


title: Päällystakki

text: Nimi tulee materiaalin alkuperäisistä käyttäjistä, tirolilaisista viljelijöistä ja paimenista, joita kutsuttiin nimellä loderer.


title: Päällystakki

text: Materiaali voi koostua esimerkiksi vuoristo- ja merinolampaanvillasta sekä alpakasta, jotka muodostavat kevyen ja hyvin tuulta, vettä ja rasitusta kestävän kankaan. Lodenin perinteinen ulkonäkö on oliivinvihreä väri, yksi nappirivi ja mahdollisesti myös kovat kaulukset.


title: Päällystakki

text: Itävallassa Lodenia käytetään myös muihin vaatteisiin esimerkiksi flanellikankaan sijasta, asumallit ja värit vaihtelevat alueiden mukaan. Loden on suosituin edelleen Itävallan ja Baijerin alppialueilla.


title: Päällystakki

text: Loden oli alun perin köyhän väestön asuste, kunnes arkkiherttua Johann teki siitä esimerkillään koko kansan ja myös muun aateliston asun. Itävallan keisari Frans Joosef I pukeutui myös metsästysretkillään Loden-takkiin.


title: Päällystakki

text: Mantteli on varsinkin useiden armeijoiden käyttämästä kaksirivisestä pitkästä sarkaisesta päällystakista käytetty nimitys. Mantteli-sana tulee suomenkieleen saksankielen pitkää päällystakkia ja vaippaa tai viittaa tarkoittavasta sanasta "der Mantel", joka puolestaan johtuu latinan vaippaa merkitsevästä sanasta "mantellum". Venäläiset käyttävät vastaavasta sotilaan pitkästä päällystakista nimitystä "sinell" -> sinelli.


title: Päällystakki

text: Ulsteri on muun vaatekerran päällä pidettävä löysä ja yli polvien ulottuva pitkä takki, jossa on suuret kaulukset, takahalkio sekä usein myös vyö. Vaatteen nimi tulee alkuperäisestä valmistajasta, Pohjois-Irlannin (Ulsterin maakunnan, joka koostuu yhdeksästä kreivikunnasta) pääkaupungissa Belfastissa sijainneesta Ulster Overcoat Companysta. Ulsteri pohjautuu pitkälti paletot-malliin. Siitä teki maailmankuulun kirjailija Arthur Conan Doylen luoma henkilöhahmo Sherlock Holmes.


title: Päällystakki

text: Polo coat on 1920-luvulla englantilaisten poolon pelaajien kiertueidensa vapaa-ajanvaatteeksi suunnittelema arkipäiväisempi, kamelinkarvainen takki, joka perustuu ulsteriin. Se sai nimensä sen yhteydessä, kun englantilaiset matkustivat Yhdysvaltoihin pelikiertueelle.


title: Päällystakki

text: Caraceni on samannimisen italialaisen räätäliyhtiön juhlallinen versio ulsterista, jossa on läppätaskut ja ei vyötä. Alain Delon käytti sitä elokuvassa "Ensimmäinen yö kanssasi" (1972).


title: Päällystakki

text: Takki, jossa on useimmiten näkyvä, esimerkiksi vinoneliön muotoinen koristeellinen tikkiommelkuvio kankaan poikki. Tikkikangas voi olla esimerkiksi sisäpuolelta puuvillaa, ulkopuolelta vettä hylkivää kangasta ja täytteenä vanua.


title: Päällystakki

text: Alun perin armeijan sadetakki (engl. "trench coat" ’juoksuhautatakki’); vyöllinen, pitkä, tiiviistä, mahdollisesti kyllästetystä kankaasta valmistettu päällystakki, esimerkiksi popliinitakki.


title: Päällystakki

text: Vahakangastakki on puuvillasta valmistettu päällystakki tai sadetakki, joka on käsitelty vahalla veden- ja tuulenpitäväksi sekä likaa hylkiväksi.


title: Real Madrid Castilla

text: Real Madrid Castilla on espanjalaisen jalkapalloseuran Real Madridin reservijoukkue. Se pelaa Espanjan kolmanneksi korkeimmalla sarjatasolla Segunda División B:ssä.


title: Real Madrid Castilla

text: Castillan kotistadionina toimii 6 000 -paikkainen Estadio Alfredo Di Stéfano, joka on osa Real Madridin vuonna 2005 valmistunutta harjoituskeskusta, Ciudad Real Madridia. __notoc__


title: Real Madrid Castilla

text: Real Madrid Castillan historia ulottuu päivään 16. joulukuuta 1930, jolloin perustettiin seura nimeltä Agrupación Deportiva Plus Ultra. Segunda Divisióniin seura nousi ensimmäistä kertaa vuonna 1949. Real Madridin reservijoukkue siitä tuli virallisesti vuonna 1952, mutta seurat olivat tehneet yhteistyötä jo vuodesta 1947. Kaudella 1958–1959 Plus Ultra ylsi cup-kilpailu Copa del Reyn puolivälieriin, jossa se hävisi tulevalle loppuottelijalle Granadalle yhteismaalein 2–7. 21. heinäkuuta 1972 seuran nimeksi vaihtui Castilla Club de Fútbol.


title: Real Madrid Castilla

text: Kaudella 1979–1980 Castilla löi cup-kilpailu Copa del Reyssä pääsarjaseurat Hérculesin, Athletic Bilbaon, Real Sociedadin ja Sporting Gijónin ja ylsi kilpailun loppuotteluun, jossa vastaan asettui emoseura Real Madrid. Castilla hävisi maalein 6–1, mutta koska Real Madrid voitti myös Primera Divisiónin ja oli näin ollen oikeutettu paikkaan Euroopan cupissa, sai Castilla toisella sijallaan paikan Cup-voittajien cupissa. Tie eurokentillä jäi kuitenkin lyhyeksi: joukkue voitti ensimmäisen osaottelun West Ham Unitedia vastaan täpötäydellä Santiago Bernabéulla maalein 3–1, mutta toinen osaottelu vieraskentällä päättyi 5–1-tappioon, ja West Ham meni jatkoon yhteismaalein 4–6.


title: Real Madrid Castilla

text: Vuonna 1984 Amancio Amaron valmentama Castilla sijoittui Segunda Divisiónin ensimmäiseksi. Joukkueeseen kuului tuolloin kuuluisa "Quinta del Buitre" () eli Emilio Butragueño, Manolo Sanchís, Rafael Martín Vázquez, Míchel ja Miguel Pardeza, joista tuli myöhemmin Real Madridin kantavia voimia. Sarjanousu ei ollut kuitenkaan mahdollista, sillä Real Madrid pelasi jo Primera Divisiónissa ja säännöt eivät salli reservijoukkueen pelata samassa sarjassa kuin emoseura. Vuonna 1988 Castilla sijoittui Segunda Divisiónin kolmanneksi, mutta sarjanousu ei edelleenkään ollut mahdollista. Kauden 1979–1980 loppuottelupaikan lisäksi Castilla ylsi 1980-luvulla Copa del Reyn puolivälieriin kolmesti kausilla 1983–1984, 1985–1986 ja 1987–1988.


title: Real Madrid Castilla

text: Vuonna 1990 Espanjan kuninkaallinen jalkapalloliitto tiukensi reservijoukkueita koskevia sääntöjä, jonka seurauksena Castilla lakkautti toimintansa itsenäisenä seuranaan, sulautui emoseuraan ja vaihtoi nimekseen Real Madrid B. 1990-luvun alussa kaksi entistä Castillan pelaajaa, Vicente del Bosque ja Rafael Benítez aloittivat valmennusuransa joukkueessa. Vuonna 1997 joukkue putosi Segunda División B:hen, mutta nuorten pelaajien kasvatustyö jatkui vahvana. Joukkueen tuonaikaisista pelaajista Raúl, Raúl Bravo, Guti ja Iker Casillas kuuluivat myöhemmin Real Madridin edustusjoukkueen kokoonpanoon. Heidän lisäkseen muun muassa Ismael Urzaiz, Santiago Cañizares, Mista, Luis García ja Samuel Eto'o jatkoivat uraansa menestyksekkäästi muissa seuroissa.


title: Real Madrid Castilla

text: Kauden 2004–2005 päätteeksi joukkue nousi valmentaja Juan Ramón López Caron ohjastuksella takaisin Segunda Divisióniin, ja otti käyttöön nykyisen nimensä. 28. heinäkuuta 2006 Castilla sai ensimmäistä kertaa 16 vuoteen oman puheenjohtajan, kun Francisco Moreno Cariñena nimitettiin tehtävään. Kaudeksi 2006–2007 Castilla siirtyi pelaamaan kotiottelunsa Real Madridin uudessa harjoituskeskuksessa Ciudad Real Madridissa sijaitsevalle Estadio Alfredo Di Stéfanolle. Kaudeksi 2007–2008 joukkue putosi jälleen Segunda División B:hen sijoituttuaan kaudella 2006–2007 Segunda Divisiónissa sijalle 19.


title: Real Madrid Castilla

text: Huom. Segunda División B:ssä ei ole kiinteää pelaajakohtaista numerointia. Avauskokoonpano käyttää numeroita 1–11 ja vaihtopelaajat numeroita 12–16.


title: Ken Akamatsu

text: Ken Akamatsu ( "Akamatsu Ken", s. 5. heinäkuuta 1968 Kanagawa, Japani) on mangataiteilija. Useimmat hänen töistään sisältävät ecchiä ja niissä miespäähenkilö on yhdessä lukuisten tyttöjen kanssa.


title: Ken Akamatsu

text: Hänen ensimmäisen suuren hittinsä, A.I. Love Youn, jälkeen hän loi uuden menestyksekkään mangansa, Love Hinan. Sarja ilmestyi Weekly Shonen Magazinessa ja siitä koottiin 14 mangakirjaa, joita on myyty yli 6 miljoona kappaletta pelkästään Japanissa. Akamatsu on käyttänyt omia kokemuksia mangojaan luodessa. Hän esimerkiksi epäonnistui Tokion yliopiston pääsykokeissa ja käytti tätä tapahtumaa hyväkseen Love Hinaa luodessaan.


title: Ken Akamatsu

text: Akamatsu on naimisissa ja hän työskentelee tällä hetkellä viimeisimmän mangasarjansa, Mahō sensei Negima!:n, parissa, josta on Love Hinan tapaan tehty myös animeversio.


title: Willem Janszoon

text: Willem Janszoon (tai Willem Jansz) (n. 1570 – 1630) oli hollantilainen merenkävijä. Hän oli ensimmäinen eurooppalainen, joka todistetusti kävi Australian mantereella. Tosin hän ei itse tiennyt käyneensä uudella tuntemattomalla mantereella, eli tässä suhteessa hänelle kävi kuten Kristoffer Kolumbukselle.


title: Willem Janszoon

text: Janszoon lähti vuonna 1605 "Duyfken" -nimisellä laivalla tutkimaan Uuden Guinean etelärannikkoa. Hän seurasi rannikkoa aina 13. eteläiselle leveysasteelle saakka ja lähti sitten paluumatkalle. Matkan tuotto jäi vähäiseksi, sillä vihamieliset alkuasukkaat olivat estäneet löydettyjen alueiden tarkemman tutkimisen. Janszoon oli kuitenkin tietämättään tullut löytäneeksi Australian: hän ei ollut huomannut Uuden-Guinean ja Australian välistä Torresinsalmea vaan oli purjehtinut sen ohi luullen salmea lahdeksi. Näin Australiassa sijaitsevan Cape Yorkin niemimaan rannikko muuttui Janszoonin mielessä Uuden-Guinean rannikoksi.


title: Willem Janszoon

text: On myös mahdollista, että Australian rannikolla kävi ennen Janszoonia espanjalaisia tai portugalilaisia löytöretkeilijöitä. Janszoon oli kuitenkin ensimmäinen Australian kävijä, jonka matkasta on luotettavaa historiallista näyttöä.


title: Willem Janszoon

text: Australian retken jälkeen Janszoon loi uraa Hollannin Itä-Intian hallinnossa ja laivastossa. Hänet nimitettiin sekä kuvernööriksi että amiraaliksi.


title: Kauko Kokkonen

text: Kauko Arvid Kokkonen (31. maaliskuuta 1916 Nurmijärvi – 7. lokakuuta 1992 Helsinki) oli suomalainen näyttelijä. Kokkonen esiintyi usein sivurooleissa, muun muassa Spede Pasasen elokuvissa kuten "Millipilleri", "Kahdeksas veljes", "Leikkikalugangsteri" ja "Tup-akka-lakko".


title: Kauko Kokkonen

text:
Kokkosella oli pitkä ura, joka kesti yli 50 vuotta. Hän esiintyi sivurooleissa Komisario Palmu -elokuvissa, "Kaasua, komisario Palmu!" ja "Tähdet kertovat, komisario Palmu". Kokkonen esiintyi myös elokuvissa "Täällä Pohjantähden alla", "Kankkulan kaivolla", "Pieni luutatyttö", "Pekka Puupää", "Villin Pohjolan salattu laakso", "Pekka ja Pätkä Suezilla", "Pekka ja Pätkä mestarimaalareina", "Radio tekee murron" ja "SF-paraati".
Isokokoinen ja roteva Kokkonen nähtiin usein poliisin sivuroolissa.


title: Kauko Kokkonen

text: Kokkonen muistetaan myös teatterinäyttelijänä. Hän esiintyi pitkään Radioteatterissa.


title: Elektroniikkateollisuus

text: Elektroniikkateollisuus on sähkötekniikkaan sisältyvä teollisuuden toimiala, joka suunnittelee ja valmistaa erilaisia elektronisia tuotteita ja laitteita. Toimialan liikevaihto koko maailmassa oli vuonna 2003 noin 1 000 miljardia euroa. Suurimmat alatoimialat olivat tietoliikenne ja tietokoneet. Maailmanmarkkinat kasvavat 7-8 % vuodessa.


title: Elektroniikkateollisuus

text: Suomen elektroniikkateollisuuden koko samana vuonna oli noin 30 miljardia euroa. Ala on Suomen teollisuuden nopeimmin kasvava alue, jonka osuus koko teollisuuden tutkimus- ja kehitysmenoista oli liki 70 %.


title: Elektroniikkateollisuus

text: Globalisaatioon liittyvä teollisuuden rakennemuutos on vaikuttanut nopealiikkeisessä elektroniikkateollisuudessa erityisen voimakkaana. Elektronikkalaitteiden tuotanto on siirtynyt suurelta osin globaalisti toimivien sopimusvalmistajien käsiin, jotka nekin ovat siirtäneet tuotantoaan kasvavien markkinoiden ja halpojen työvoima- ja logistiikkakustannusten perässä kehyttyviin talouksiin kuten Kiinaan ja Etelä-Aasiaan. Kun sama osittain on tapahtumassa myös tuotekehityksessä ja tutkimuksessa, on elektroniikkateollisuus muuntunut yhä enemmän kohti verkostotaloutta, toimintatapaa jossa yhä suurempi osa tuotteen arvosta syntyy horisontaalisesti integroidussa ja ulkoistetussa tuotantoketjussa.


title: Elektroniikkateollisuus

text: Finnwatch on kritisoinut elektroniikkateollisuutta tuotannon epäkohdista kehitysmaissa. Esimerkiksi makeITfair -kampanja on nostanut selvityksissään esiin vakavia työntekijöiden oikeuksien loukkauksia. Vakavimpia puutteita on raportoitu liittyen elämiseen riittävään palkkaan, työntekijöiden järjestäytymisoikeuksiin ja työehtoihin. Selvityksissä myös todetaan, että monikansallisten elektroniikkayritysten pitäisi aktiivisesti vaatia parannuksia työntekijöiden oloihin alihankintaketjussaan.


title: Ryhmä Jousimies

text: Ryhmä Jousimies perustettiin IV Armeijakunnan viivytysvaiheen (30.11.-11.12.1939) päätyttyä 15.12.1939 annetulla armeijakunnan käskyllä. IV Armeijakunta siirtyi jopa 60 kilometriä Suomen alueelle edenneen Puna-armeijan pysäyttämisen jälkeen vastahyökkäykseen.


title: Ryhmä Jousimies

text: Ryhmä Jousimies esiintyi tämän jälkeen myös Taisteluosasto Jousimies -nimisenä yhtymänä.


title: Ryhmä Jousimies

text: Ryhmä Jousimiehen komentajana toimi aluksi jääkärieversti Hannes Olkkonen. Esikunta muodostettiin JR 38:n esikunnasta ja esikuntakomppaniasta.


title: Ryhmä Jousimies

text: Ryhmä Jousimieheen kuului sen perustamisvaiheessa mm.Tähdellä (*) merkityistä yksiköistä muodostettiin Ryhmä Jousimiehen alaisuuteen Taisteluosasto Neito.


title: Ernst & Young

text: Ernst & Young LLP (lyhenne EY) on maailmanlaajuinen tilintarkastuksen, vero- ja lakipalveluiden, yritysjärjestelyiden ja liikkeenjohdon konsultoinnin asiantuntija. EY:n keskeiset kilpailijat ovat Deloitte, KPMG ja PwC.


title: Ernst & Young

text: EY:llä on Suomessa 22 toimistoa. EY:n Helsingin toimisto sijaitsee Töölönlahdella osoitteessa Alvar Aallon katu 5.


title: Tumbes

text: Tumbes on kaupunki Perun luoteisosassa lähellä Ecuadorin rajaa. Vuonna 2007 kaupungissa oli 94 751 asukasta. Se on Tumbesin maakunnan pääkaupunki.


title: Tumbes

text: Francisco Pizarro retkikuntineen vieraili ensimmäisenä länsimaalaisena kaupungissa vuonna 1528.


title: III/JR 38 (talvisota)

text: III/JR 38 eli Jalkaväkirykmentti 38:n kolmas pataljoona perustettiin YH:n julistamisen (14.10.1939) jälkeen Kuopiossa.


title: III/JR 38 (talvisota)

text:
III/JR 38 pyrittiin varustamaan määrävahvuuksien mukaan, mutta puolustusvoimien kalustopulasta johtuen määrävahvuuksia ei saavutettu varsinkaan kaluston osalta.
III/JR 38 keskitettiin muun JR 38:n mukana Laatokan Karjalaan 18.-19.10.1939 välisenä aikana Uuksu-Koirinoja-Impilahti alueelle.


title: III/JR 38 (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: III/JR 38 (talvisota)

text: Pataljoona vetäytyi koko muun IV Armeijakunnan mukana uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: III/JR 38 (talvisota)

text: Joukkojen kotiuttamista ei aloitettu vielä tämänkään jälkeen vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta vaan lomauttamisesta, jotta miehien nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: KS Vllaznia Shkodër

text: KS Vllaznia Shkodër on albanialainen jalkapalloseura, joka pelaa ottelunsa Loro-Boriçi-stadionilla Shkodërin kaupungissa. Vuonna 1919 perustettu seura on yksi Albanian vanhimmista, ja se on maan pääkaupungin Tiranan suurseurojen jälkeen menestynein joukkue yhdeksällä Albanian mestaruudellaan.


title: II/JR 38 (talvisota)

text: II/JR 38 eli Jalkaväkirykmentti 38:n toinen pataljoona perustettiin YH:n julistamisen (14.10.1939) jälkeen Kuopiossa.


title: II/JR 38 (talvisota)

text: II/JR 38 pyrittiin varustamaan määrävahvuuksien mukaan, puolustusvoimien kalustopulasta johtuen niitä ei varsinkaan kaluston osalta saavutettu.


title: II/JR 38 (talvisota)

text: II/JR 38:n komentajana toimi kapteeni Kalle Kainuvaara. II/JR 38 keskitettiin muun rykmentin mukana Laatokan Karjalaan Uuksu-Koirinoja-Impilahti alueelle 18.-19.10.1939 välisenä aikana.


title: II/JR 38 (talvisota)


title: II/JR 38 (talvisota)


title: II/JR 38 (talvisota)


title: Rohtokoisio

text: Rohtokoisio ("Withania somnifera") on koisokasveihin kuuluva monivuotinen kasvi. Sen muita nimityksiä ovat esimerkiksi ashwagandha ja Intian ginseng. Rohtokoisio tunnetaan erityisesti lääkekasvina. Sillä on jo yli 3000 vuoden historia perinteisessä intialaisessa lääkinnässä eli ayurvedassa. Sitä on käytetty pitkään myös perinteisessä persialais-arabialaisessa lääkinnässä eli unanissa ja perinteisessä tamililaisessa lääkinnässä eli siddhassa. Rohtokoisio on saanut myös paljon tieteellistä huomiota. Tutkimuksissa rohtokoisiolla on todettu olevan muun muassa lukuisia aivojen ja hermoston toimintaa edistäviä vaikutuksia.


title: Rohtokoisio

text: Rohtokoisiolla on kaksi tunnettua alalajia, "Withania somnifera obtusifolia" ja "Withania somnifera somnifera".


title: Rohtokoisio

text: Rohtokoision latinankielinen lajinimi "somnifera" tarkoittaa ”unta tuovaa” tai ”narkoottista”. Sanskritinkielinen nimitys, "ashwagandha", oletettavasti tarkoittaa hevosen hajua, mikä viittaa joko kirjaimellisesti rohtokoision vahvaan hevosta muistuttavaan tuoksuun tai sen kykyyn antaa käyttäjälleen ”hevosen voimat”. "Intian ginseng" puolestaan viitannee kiinalaisessa lääketieteessä käytettyyn ginsengiin, jonka väitetyissä lääkinnällisissä ominaisuuksissa on paljon yhtäläisyyksiä rohtokoision vastaaviin.


title: Rohtokoisio

text: Rohtokoisio on ainavihanta 50 – 200 cm korkea pensaskasvi. Sen varsi on pysty ja tiheän karvan peittämä. Lehdet puolestaan ovat karvattomia, ehytlaitaisia ja muodoltaan soikeita. Rohtokoisio kukkii ja tuottaa marjoja marras-helmikuussa. Sen kukat ovat ulkonäöltään vaatimattomia; niiden väri vaihtelee vihertävästä kalvakan keltaiseen ja ne muodostavat lyhytlapakkoisia terttumaisia kukintoja. Marjat ovat pallomaisia ja väriltään oranssinpunaisia. Ne kypsyvät verholehtien suojaamina. Rohtokoision juuri on paksu, suippo ja vaaleanruskea.


title: Rohtokoisio

text: Rohtokoisiota tavataan luontaisesti subtrooppisen vyöhykkeen kuivilla alueilla Intian niemimaalla, Etu-Aasiassa ja Afrikassa sekä jonkin verran myös eteläisessä Euroopassa, lähinnä Kreikassa, Italiassa ja Espanjassa.


title: Rohtokoisio

text: Rohtokoisiota viljellään pääasiassa Intiassa, jossa sen arvioitu vuotuinen tuotanto on yli 8000 tonnia. Rajasthan, Punjab, Haryana, Uttar Pradesh, Gujarat, Maharashtra ja Madhya Pradesh ovat merkittävimpiä rohtokoisiota tuottavia osavaltioita Intiassa.


title: Rohtokoisio

text: Siemenet kylvetään yleensä kesä-heinäkuussa. Viljelysmaaksi soveltuu parhaiten hiekkainen savimaa tai vaalea lateriitti, jonka pH on 7,5 – 8,0. Rohtokoisio vaatii kuivan kauden kasvunsa aikana, mutta myös lopputalveen sijoittuvat sateet ovat sille eduksi, sillä ne edistävät juurten oikeanlaista kehitystä. Paras viljelylämpötila on 20 – 35 ºC. Kasvia voidaan viljellä jopa 600 – 1200 metrin korkeudessa.


title: Rohtokoisio

text: Ayurvedassa rohtokoisiosta on käytetty yleensä juurta ja lehtiä. Perinteisesti sitä on pidetty erityisesti hermostoa uudistavana ja vahvistavana. Lisäksi sen väitetään olevan voimakas lemmenrohto ja sillä uskotaan olevan rauhoittavia, nuorentavia, oppimista ja muistia parantavia sekä pitkän iän takaavia ominaisuuksia. Ayurvedassa sen avulla on hoidettu myös muun muassa geriatrisia ongelmia, kroonista väsymystä, nestehukkaa, heikkoja luita, irtoavia hampaita, janoa, kuihtumista, lihasjännitystä, loistartuntoja, kuumetta, kasvaimia, tuberkuloosia, mätäpaiseita, reumatismia ja muistinmenetystä.


title: Rohtokoisio

text: Rohtokoision marjoja voidaan käyttää juoksutteen korvikkeena juustonvalmistuksessa.


title: Rohtokoisio

text: Rohtokoisiolla on monia aivojen ja hermoston toimintaa edistäviä vaikutuksia. Se edistää kognitiota ja muistia erityisesti muistihäiriöisillä lapsilla ja vanhuksilla sekä henkilöillä, joilla on muistivaikeuksia päävamman tai pitkittyneen sairauden seurauksena. Se myös ehkäisee hermoston rappeutumista esimerkiksi Parkinsonin taudissa, Huntingtonin taudissa ja Alzheimerin taudissa. Gamma-aminovoihappoa jäljittelevien vaikutustensa vuoksi rohtokoisiolla on kyky edistää hermosolujen tuojahaarakkeiden muodostamista. Se on myös anksiolyytti eli sillä on ahdistusta ja stressiä lievittäviä vaikutuksia.


title: Rohtokoisio

text: Rohtokoisio saattaa lisätä tyroksiinin eritystä elimistössä, mikä voi aiheuttaa kilpirauhasen liikatoimintaa tai pahentaa sitä. Toisaalta rohtokoisiota voi tämän vuoksi olla mahdollista hyödyntää kilpirauhasen vajaatoiminnan hoidossa.


title: Rohtokoisio

text: Rohtokoisiolla, erityisesti sen lehdillä, on osoitettu olevan merkittäviä antioksidanttisia ja antibakteerisia ominaisuuksia. Sen tulehduksia ja niveltulehduksia ehkäisevistä ominaisuuksista on puolestaan huomauttu olevan hyötyä nivelreuman ja nivelrikon hoidossa. Rohtokoision on myös huomattu voivan parantaa fyysistä suorituskykyä ja kardiovaskulaarista kestävyyttä.


title: Rohtokoisio

text: Rohtokoision mahdollisia hyötyjä stressiperäisten häiriöiden, neurologisten häiriöiden ja syöpien hoidossa on pyritty selvittämään, mutta niiden osalta tarvitaan vielä laajempia tutkimuksia.


title: Rohtokoisio

text: Eläinkokeissa sen on huomattu myös ehkäisevän stressin aiheuttamia mahahaavoja sekä hiilitetrakloridin aiheuttamia maksavaurioita ja kuolleisuutta. Rotilla sen huomattiin myös lievittävän kipua.


title: Rohtokoisio

text: Suuret annokset voivat aiheuttaa keskenmenon, ripulia, vatsavaivoja ja oksentelua. Rohtokoision käyttöä ei suositella yhdessä rauhoittavien lääkkeiden ja muiden anksiolyyttien kanssa.


title: Claus von Amsberg

text: Claus von Amsberg (6. syyskuuta 1926 – 6. lokakuuta  2002) oli saksalaissyntyinen diplomaatti ja Alankomaiden kuningattaren Beatrixin puoliso vuosina 1966–2002.


title: Claus von Amsberg

text: Von Amsberg syntyi aristokraattiseen perheeseen Hitzackerissa, Ala-Saksissa. Von Amsbergin isä omisti suuren maatilan Tanganjikassa, jossa Amsbergit asuivat 1928–1939. Claus kävi koulunsa Tansaniassa vuosina 1936–1938.


title: Claus von Amsberg

text:
Claus von Amsberg oli nuoruudessaan lyhyen aikaa Hitler-Jugendin jäsen. Vuonna 1944 hän joutui Wehrmachtin sotilaaksi Italiaan, jossa hän joutui myöhemmin amerikkalaisten vangiksi. Päästyään vapaaksi von Amsberg ryhtyi opiskelemaan lakia Hampurissa. Hän työskenteli diplomaattina Norsunluurannikolla. 1960-luvulla hän oleskeli Bonnissa.
Claus von Amsberg ja Beatrix tapasivat hääjuhlissa kesällä 1964. He menivät naimisiin 10. marraskuuta vuonna 1966 Amsterdamissa. Monet hollantilaiset vastustivat avioliittoa, koska von Amsberg oli saksalainen ja sodasta oli kulunut ainoastaan 20 vuotta. Kuitenkin ajan kuluessa prinssi Clausista tuli hyvin suosittu Alankomaissa.


title: Claus von Amsberg

text: Beatrixille ja Clausille syntyi kolme poikaa


title: Claus von Amsberg

text: Claus von Amsberg kuoli 6. lokakuuta 2002 Amsterdamissa. Hänellä oli syöpä ja hän sairasti Parkinsonin tautia sekä depressiota. Prinssi Claus on haudattu Delftiin.


title: Kalifornianjuoksukäki

text: Kalifornianjuoksukäki eli vanhalta nimeltään maakäki ("Geococcyx californianus") on yksi kahdesta juoksukäkien sukuun kuuluvasta käkilajista, toinen on pikkujuoksukäki ("Geococcyx velox"). Kalifornianjuoksukäkeä tavataan Yhdysvaltojen eteläosissa.


title: Kalifornianjuoksukäki

text: Aikuisikäisillä kalifornianjuoksukäillä on tumma ja suhteellisen pitkä pyrstö. Lajille tunnusomainen on päälaen tuuhea, tumma harja. Kaula sekä rinta ovat hyvin vaaleansävyiset. Kalifornianjuoksukäki on lentokykyinen, mutta viettää suurimman osan ajasta maalla juosten ja hyppien. Lentämässä sitä näkee hyvin harvoin. Kalifornianjuoksukäki pystyy parhaimmillaan juoksemaan jopa 25 km/h.Kalifornianjuoksukäet ovat tunnettuja nopeista ja äkkinäisistä liikkeistään. Linnut syövät ravinnokseen hyönteisiä, hämähäkkejä, pieniä liskoja, skorpioneja, jyrsijöitä ja jopa pienikokoisia lintuja. Muiden lintujen tapaan kalifornianjuoksukäkikin on tasalämpöinen, mutta öisin sen ruumiin lämpötila voi laskea seitsemään celsiusasteeseen. Aamulla aavikon lämmetessä linnun ruumiinlämpökin kohoaa normaaliksi, ja se alkaa saalistaa aktiivisesti oltuaan yöllä eräänlaisessa "horroksessa".


title: Kalifornianjuoksukäki

text: Kalifornianjuoksukäki rakentaa pesänsä pensaiden tai kaktuksien alle ja munii yleensä 2–6 munaa. Munat ovat väriltään valkoiset, joissa hieman vaaleankeltaista sävyä.


title: Kalifornianjuoksukäki

text: Kalifornianjuoksukäkiä tavataan Yhdysvaltojen lounaisosissa ja Meksikon pohjoisosissa. Laji esiintyy seuraavissa Yhdysvaltojen osavaltioissa: Kalifornia, Arizona, New Mexico, Texas, Utah, Colorado, Oklahoma, Kansas. Harvinaisempia ne ovat Arkansasissa ja Louisianassa.


title: Kalifornianjuoksukäki

text: Kalifornianjuoksukäen lempinimi, ”maantiekiitäjä”, tulee animaatiosta ja sarjakuvasta nimeltä Kelju K. Kojootti ja Maantiekiitäjä, jossa kojootti yrittää saada maantiekiitäjän kiinni ja syödä tämän. Kojootti kuitenkin epäonnistuu joka kerta. Nimitys ”maantiekiitäjä” on suora käännös juoksukäen englanninkielisestä nimestä ”roadrunner”.


title: Professori Masa

text: Professori Masa on vuonna 1949 valmistunut kepeän yhteiskunnallinen komediaelokuva. Sen on ohjannut Matti Kassila, jolle elokuva oli hänen toinen ohjaustyö.


title: Professori Masa

text: Työmarkkinapolitiikasta näkemyksiä esittänyt professori Mathias Kaarivaara (Tauno Palo) liikuskelee satama-alueella satamatyöntekijäksi tekeytyen voidakseen perehtyä työoloihin.


title: Professori Masa

text: Professori tempaistaan mukaan ahtaustöihin. Hän ei saa sanotuksi, ettei ole töitä vailla, joten hän viettää yönsä purkamassa laivan rahtia muiden satamajätkien kanssa. Työtoveri kiinnittää huomionsa satamajätkäksi harvinaisen sivistyneeseen professoriin, joka on ilmoittanut nimekseen Masa Vaara. Työpaikalla virinneen lakkoliikehdinnän aikana ”Masa” pitää voimakkaan palopuheen ja joutuu kaikkien huomion keskipisteeksi. Huomattuaan tilanteen muuttuneen kiusalliseksi ”Masa” katoaa satamatyöläisten näkyvistä. Samaan aikaan professoria esitetään ministeriksi maan hallitukseen, ja hänelle ilmaantuu myös vastaehdokas: Masa Vaara, jona hän itse on esiintynyt.


title: Professori Masa

text: Aikalaisarvioissa pantiin kiittäen merkille paitsi elokuvan aihe, myös Kassilan pitkä harppaus esikoiselokuvan "Isäntä soittaa hanuria" ”puskateatteriaiheesta reilusti arkipäiväiseen ja aitoon ympäristöön” (Raoul af Hällström, "Uusi Suomi"). Moni kuitenkin piti aiheen käsittelyä liian varovaisena, ja erityisen voimakkaasti siihen otti kantaa vasemmistolaisen "Vapaan Sanan" U. G. Seppänen, jonka mukaan porvarilliselta filmituotannolta on turha odottaa edistyksellistä yhteiskunnallista kannanottoa, sillä joutuessaan asettamaan kysymyksen se tietenkin asettuu kannattamaan olevia oloja.


title: Professori Masa

text: Elokuvaa tarttuu aikakaudelle poikkeuksellisen rohkeasti poliittisiin ja yhteiskunnallisiin kysymyksiin. Se asettuu kuitenkin työnantajan tueksi, ja sen opetus on, ettei työntekijöiden pidä käyttää lakko-oikeuttaan.


title: Professori Masa

text: Elokuvan ensi-ilta oli 17. helmikuuta 1949 Tampereella Kinossa. Televisiossa sitä on esitetty muutaman vuoden välein.


title: Constantijn

text: Prinssi Constantijn (koko nimi Constantijn Christof Frederick Aschwin) (s. 11. lokakuuta 1969) on Alankomaiden entisen kuningattaren Beatrixin ja tämän aviomiehen Claus von Amsbergin nuorin poika. Constantijnin kaksi veljeä ovat nykyinen kuningas Willem-Alexander ja elokuussa 2013 kuollut Johan Friso.


title: Constantijn

text: Constantijn opiskeli lakia Leidenin yliopistossa ja oli töissä Brysselissä Alankomaiden EU-komissiossa. Jonkin aikaa hän opiskeli taloutta Ranskassa ja oli töissä Maailmanpankilla Washington D.C.:ssä.


title: Constantijn

text: Constantijn nai Laurentien Brinkhorstin 17. toukokuuta 2001. Pariskunta muutti Lontooseen, jossa Laurentien työskenteli. Heillä on kolme lasta.


title: Constantijn

text: Constantijn on innokas jalkapalloilija. Hän harrastaa muun muassa tennistä, golfia, hiihtoa, piirtämistä, ruoanlaittoa ja lukemista. Constantijn asuu Brysselissä.


title: Adaptogeenit

text: Adaptogeeni on joistakin terveyttä edistäviksi väitetyistä aineksista, kuten yrteistä, käytettävä markkinointitermi.


title: Adaptogeenit

text: Adaptogeeniksi nimitettäviä kasveja on tunnettu alkujaan monissa eri kulttuureissa, kuten kiinalaisessa lääketieteessä tai Ayurvedassa; käsitteen ovat luoneet länsimaiset herbalistit. Nimityksen "adaptogeeni" kiteytti venäläinen herbalisti Nikolai Lazarev 1940-luvulla.


title: Adaptogeenit

text: Adaptogeenisista kasveista tai niiden vaikutuksista ihmiskeholle ei ole toteutettu tieteellistä tutkimusta, ja adaptogeenin käsitteen nähdäänkin olevan markkinointitarkoituksia varten sepitetty. Adaptogeenien tutkimuksen alalla auktoriteettina toimiva Singh on todennut epätieteellisessä julkaisussaan, että adaptogeenisten kasvien terveysvaikutuksia koskevaa tutkimusta on tehty lähinnä eläimillä. Tiedeyhteisö onkin skeptinen ryhmää "adaptogeenit" kohtaan, koska termiä käytetään hyvin väljästi ja tarkkaa vaikutusta saati toimintamekanismia ei ole kuvattu tieteessä. Termiä käytetään paljon markkinointitarkoituksissa.


title: Adaptogeenit

text: Adaptogeenin täytyy olla vaaraton ja aiheuttaa mahdollisimman vähän häiriöitä elimistön fysiologisiin toimintoihin, ja sillä on oltava yleisluontoinen sekä yleensä normalisoiva vaikutus riippumatta patologisesta tilasta (Brekhman, Dardymov). Vuonna 2002 Singh, Hoette ja Miller totesivat adaptogeenin olevan "substanssi joka lisää kehon kykyä sopeutua sisäiseen ja ulkoiseen stressiin, vahvistamalla immuunijärjestelmän, hermoston ja eri rauhasten toimintaa."


title: Adaptogeenit

text: Adaptogeenit ovat yrttejä tai lääkinnällisiä kasveja, jotka herbalistien mukaan lisäävät kehon eri organismien vastustuskykyä stressiin, sairauksiin ja ympäristöön sekä normalisoivat ja tehostavat aineenvaihdunnan toimintaa. Tyypillisimmät adaptogeenit valmistetaan kasvien juuriosista. Adaptogeenisten kasvien juurten kehittyminen kestää yleensä todella pitkän ajan (3-7 vuotta), ja niiden kasvupaikka on usein tavallisesta poikkeava; kasvi kasvaa joko erittäin korkeassa tai erittäin matalassa ilmastossa, minkä vuoksi se on joutunut kehittämään itselleen ääriolosuhteisiin sopeutumiseen tarvittavia puolustusmekanismeja.


title: Adaptogeenit

text: Adaptogeenisiksi väitettyjä yrttejä: Maca-juuri, ashwagandha, ginseng, neidonhiuspuu, lakritsijuuri, ruusujuuri, maraljuuri, Siperian gingseng, sitruunaköynnös, pakurikääpä, vuorenkilpi, rohtokoisio ja tulsi.


title: ICA

text: ICA AB ("Inköpscentralernas aktiebolag") on ruotsalainen vuonna 1917 perustettu kauppaketju. Se toimii pääosin Skandinaviassa ja on toiseksi suurin päivittäistavaraketju Pohjoismaissa. Ketjun myymälöitä on muun muassa Norjassa, Ruotsissa, Tanskassa, Virossa, Latviassa sekä Liettuassa.


title: ICA

text: Yrityksen perusti Hakon Swenson vuonna 1917. Tavoitteena oli saada useiden itsenäisten kauppiaiden yhteisostoilla aikaan parempia sopimusehtoja tavarantoimittajien kanssa.


title: ICA

text: ICA nousi osuustoiminnallisen Konsum-ketjun ohi Ruotsin suurimmaksi päivittäistavaraketjuksi 1960-luvun loppupuoliskolla perustamalla rohkeasti uusia liikkeitä. Vuonna 1972 yritys jaettiin kolmeen alueelliseen yksikköön, mutta tämä järjestely purettiin 1990 ja perustettiin emoyhtiö ICA Handlarnas. Samalla tukku- ja vähittäiskauppa eriytettiin omiksi yhtiöikseen, mutta yhdistettiin taas pari vuotta myöhemmin.


title: ICA

text: 1980-luvun lopulla ICA laajeni päivittäistavaroista käyttötavaroihin ostamalla postimyyntiyritys Elloksen sekä naistenvaateketjut Lindexin ja Gulinsin, mutta kaikista näitä luovuttiin viitisen vuotta myöhemmin.


title: ICA

text: Vuonna 1993 ICA ja suomalainen Kesko kehittivät yhteistyötään ristiinomistuksella, jossa molempien omistukseen tuli muutama prosentti toisen yhtiön osakkeista. Jo sitä aiemmin heillä oli yhteisyrityksiä, kuten Vantaan kahvipaahtimo ja Göteborgissa sijainnut hedelmätuontiyhtiö Viking Fruit.


title: ICA

text: Vuonna 1998 ICA fuusioitui norjalaisen Hakon Gruppenin kanssa ICA AB:ksi, josta hollantilainen Ahold hankki osake-enemmistön 2004. ICA kokeili pari vuotta yhteistyötä Baltian maissa Suomen Keskon kanssa 2000-luvun puolenvälin tienoilla.Buffé on ICA:n kanta-asiakaslehti. Se sisältää enimmäkseen ruokaohjeita. Lehden kanssa toimitetaan myös viimeisimmän kuukauden bonuslaskelma.


title: Antti Keksi

text: Antti Mikonpoika Keksi, ruotsalaiselta nimeltään Anders Mickelsson Keksi, (noin 1622 Ylitornio – 1705) on ensimmäinen nimeltä tunnettu suomenkielinen kansanrunoilija. Hän kirjoitti ainakin kaksi kalevalamittaista runoa. Tyyliltään ne ovat ironisia ja humoristisia.


title: Antti Keksi

text: Antti Keksi syntyi 1622 tienoilla. Tarkkaa syntymäaikaa ei ole tiedossa. 1.4.1639 toimitetun ruotuluettelon mukaan Antti Keksin mainitaan olleen 16-vuotias. Hän oli syntynyt Ylitorniolla. Hän avioitui Ylitornion Marjosaaren Keksin talon tyttären kanssa ja tuli isännäksi taloon. Silloisen yleisen käytännön mukaan hänet kirjattiin Keksin taloon, josta tuli myös hänen "sukunimensä". Myöhemmin hän perusti Tornionjoen länsipuolelle Torakankorvaan Antintalon.


title: Antti Keksi

text: Keksi oli sotilas ja tilallinen. Maanviljelystä enemmän häntä kiehtoi kuitenkin runonlaulu. Perimätiedon mukaan hän kiersi Tornionjokivarressa talosta taloon esittämässä laulujaan ja tuli tunnetuksi jokivarren asukkaiden keskuudessa. 1600-luvun lopulla suurina katovuosina Antti Keksin mainitaan käyneen Norjassa asti laulamassa Jäämeren rannalla sinne muuttaneille kveeneille.


title: Antti Keksi

text: Sanomisen pakko ajoi häntä liikkeelle, kuten myös toimeentulon hankkiminen perheelle. Antti Keksin runoja on jälkipolville säilynyt kaksi. Tunnetumpi niistä on Laulu jäänlähdöstä Tornionjoessa 1677. Toinen runoista on pilkkalaulu Ylitornion kirkkoherrasta Nicolaus Ulopolitaniuksesta. Ennen muistiinmerkitsemistä laulut elivät kansan suussa yli vuosisadan. Jo tuo osoittaa, että Keksin runot olivat tunnettuja kansan keskuudessa. Kerrotaan, että vielä 1950-luvulla on Tornionjoen Ruotsin puolella tavattu ihmisiä, jotka osasivat Antti Keksin tulvalaulun muistiperintönä.


title: Antti Keksi

text: Italialainen tutkimusmatkailija Giuseppe Acerbi pysähtyi matkallaan Nordkapiin Ylitorniolla, ja siellä hänelle kertoi rovasti Svanberg Keksin laulusta. Keksin laulu saneltiin hänelle ja kirjoitettiin muistiin.


title: Antti Keksi

text:
Acerbiin tämä Antti Keksin runo teki vaikutuksen, ja hän kertoo:
Toinen Keksin säilyneistä runoista on Frans Mikael Franzénin jälkeläisten lahjoittamasta suomalaisten kansanlaulujen kokoelmasta. Se kertoo pilkalliseen sävyyn Ylitornion kirkkoherrasta Nicolaus Ulopolitaniuksesta, jolla oli ”teinin tieto, papin palkka”. Pappi ei Keksin mukaan saanut omin avuin saarnaa aikaan, ainoastaan ”postillasta prätiköitti”.


title: Antti Keksi

text: Keksi käytti runoissaan Kalevala-mittaa. Tunnetuissa runoissaan hän osoittaa mainiota huumoria, joka joskus muuttuu mitä kirpeimmäksi ivaksi. Runoilla on myös kulttuurihistoriallista arvoa. Niistä saa eloisan kuvan Tornionlaaksosta ja sen asukkaista. Monissa kohdin runot täsmäävät virallisten asiakirjojen kanssa vaikka elivät vain suullisena perintönä yli sadan vuoden ajan.


title: Antti Keksi

text:
Antti Keksi kuoli 83-vuotiaana vuonna 1705. Hänelle on pystytetty Tornionjoen Ruotsin puoleiselle rannalle Torakankorvaan muistokivi, jossa lukee:
"Antti Mikkelinpoika Keksi, talokas – sotilas – runoseppä – n. 1622–1705." Kivessä on lainaus hänen runostaan "Laulu jäänlähdöstä Tornionjoessa 1677":
"”Minä Keksi kankahalta katson, varoittelen vaaran päältä, turvassa Torakankorvassa”."


title: Kalgoorlie

text: Kalgoorlie, alun perin Hannan's, on noin 30 000 asukkaan kaivoskaupunki Länsi-Australian osavaltiossa Australiassa. Se sijaitsee noin 600 kilometriä itään Perthin kaupungista. Nimi "kalgoorlie" on johdettu aboriginaalien ilmaisusta "Karlkurla", joka tarkoittaa "silkkisten päärynöiden paikkaa".


title: Kalgoorlie

text: Itään päin suuntaaville junamatkustajille Kalgoorlie on viimeinen asutuskeskus ennen Nullarborin tasankoa. Kaupungista on päivittäinen henkilöjunayhteys Perthiin: "Prospector"-nimistä junayhteyttä operoi rautatieliikenneoperaattori Transwa.


title: Kalgoorlie

text: Kalgoorlie on syntynyt vuonna 1893 kultalöydöksen ympärille. Alueelta kaivetaan kultaa, nikkeliä ja muita mineraaleja rikkaana malmina.


title: Halže

text: Halže () on kunta Tšekissä Plzeňin läänissä Tachovin piirikunnassa. Kunnassa on 971 asukasta (2009). Halžen paikkakunta mainitaan ensi kerran kirjallisissa lähteissä vuonna 1479. Halzen kirkko rakennettiin vuosina 1799–1801. Vuonna 1946 pääosa kunnan saksankielisestä väestöstä karkotettiin toisen maailmansodan jälkitunnelmissa.


title: Eugène Ysaÿe

text: Eugène Ysaÿe (16. heinäkuuta 1858 – 12. toukokuuta 1931) oli belgialainen viulisti, säveltäjä ja kapellimestari. Hän aloitti viulunsoiton nelivuotiaana isänsä johdolla. Hänen myöhempiä opettajiaan olivat Joseph Massart, Henryk Wieniawski ja Henri Vieuxtemps. Ennen solistiuraansa hän toimi Berliinin filharmonikkojen konserttimestarina ja tutustui sitä kautta aikansa suuriin muusikoihin, kuten Joseph Joachim, Franz Liszt, Clara Schumann ja Anton Rubinstein, jonka kanssa hän teki konserttikiertueenkin. Solistiuransa hän aloitti 27-vuotiaana, ja seuraavana vuonna hänestä tuli Brysselin konservatorion viulunsoiton professori. Hänen tunnetuimpia oppilaitaan olivat Josef Gingold, alttoviulisti William Primrose, Louis Persinger, Alberto Bachmann ja Mathieu Crickboom. Hänen tunnetuimpia sävellyksiään ovat kuusi sooloviulusonaattia op. 27.


title: Sylvia

text: Sylvia tai Sylwia on latinalaisperäinen naisen etunimi, joka esiintyy myös muodossa Silvia. Nimi on johdettu latinan metsää tarkoittavasta sanasta "silva", ja sana on myös kerttujen suvun tieteellinen nimi.


title: Sylvia

text: Suomessa Sylvia-nimen tekivät suosituksi Topeliuksen Sylvian laulut. Topeliuksen aloitteesta perustettiin myös Sylvia-yhdistys, lasten eläinsuojeluyhdistys. Elokuuhun 2018 mennessä nimi Syvia on Suomessa annettu noin 14 560 henkilölle, joukossa muutama mies. Sylvian nimipäivä on 8. elokuuta.


title: Tachov

text: Tachov () on kaupunki Tšekissä Plzeňin läänissä Böömin alueella. Kaupungissa on 12 560 asukasta (2009) ja se sijaitsee Mže-joen varrella.


title: Tachov

text: Tachov mainitaan ensimmäisen kerran vuonna 1115. Ottokar II Přemysl perusti alueelle linnan ja samalla muurin ympäröivän kaupungin linnan lähelle. Hussilaissotien aikana Tachov vaihtoi omistaa useasti ja kaupunki kärsi pahoin kolmikymmenvuotisessa sodassa.


title: Tachov

text: Vuonna 1945 suurin osa saksalaisista asukkaista karkotettiin. Toisen maailmansodan jälkeen venäläisten miehitysaikana alue asutettiin vain osittain uudelleen. Tachov on nykyään Tšekin köyhimpiä alueita.


title: Timo Wallius

text: Timo Wallius (s. 2. heinäkuuta 1964) on suomalainen jääpalloilija. Hän on edustanut urallaan seuroja WP-35, Akilles ja HIFK. Vuoden 1998 loppuottelussa hän teki IFK:lle kaksi maalia, jälkimmäisen rangaistuslaukauksella 88. minuutilla. Hän edusti urallaan myös Suomen A-maajoukkuetta. Kausina 1999-2002 Timo Wallius toimi HIFK Bandyn edustusjoukkueen valmentajana. Kolme kautta tuottivat kaksi SM-pronssia ja 5. sijan.


title: Timo Wallius

text: Urheilu-uransa jälkeen hän on toiminut mm. muassa Fonectan sähköisen liiketoiminnan johtajana.


title: Timo Wallius

text: Vuonna 2008 Wallius toimi Suomen Kaukalopalloliiton toiminnanjohtajana. Vuosina 2009–2013 hän toimi Suomen Jääpalloliiton liittohallituksen jäsenenä ja liiton Nuorisovaliokunnan puheenjohtajana..


title: Seton sisämeri

text: Seton sisämeri (), myös pelkkä Sisämeri, on Japanissa sijaitseva merialue, joka erottaa toisistaan kolme maan pääsaarta Honshūn, Shikokun ja Kyūshūn. Sisämeri toimii kansainvälisenä kulkuyhteytenä, joka yhdistää Tyynenmeren Japaninmereen. Ennen San'yō-honsen-rautatien rakentamista se toimi myös tärkeimpänä kulkureittinä Kansain ja Kyūshūn välillä.


title: Seton sisämeri

text: Seton sisämeren rannikkoa reunustavat Yamaguchin, Hiroshiman, Okayaman, Hyōgon, Kagawan, Ehimen, Fukuokan sekä Ōitan prefektuurit. Rannikon suurimpia kaupunkeja ovat Hiroshima, Iwakuni ja Matsuyama.


title: Seton sisämeri

text: Itä-länsisuuntaisella Seton sisämerellä on pituutta 450 kilometriä ja sen leveys vaihtelee 15 kilometristä 55 kilometriin. Sen pinta-ala on 23 000 km² ja sillä on rantaviivaa 6 900 kilometriä. Sisämeren syvin kohta on 105 metriä, mutta keskimäärin syvyyttä on vain 38 metriä. Idässä sisämeri yhdistyy Narutosalmen kautta Kiin kanaaliin, joka puolestaan yhdistyy Tyyneenmereen. Lännessä Sisämeri yhdistyy Japaninmereen Kanmonsalmen kautta ja Tyyneenmereen Bungon kanaalin kautta. Jokaisella Seton sisämeren osalla on oma japaninkielinen nimensä, kuten myös monilla pääsaarten väliin jäävillä salmilla. Sisämerellä sijaitsee lähes tuhat saarta, mukaan lukien isompia saaria, kuten Awajishima ja Shōdoshima. Monet pienemmistä saarista ovat asumattomia.Jääkaudella merenpinta oli todennäköisesti matalammalla kuin nykyään. Jään sulaessa vesi valui Chūgokun ja Shikokun vuoristojen väliseen matalampaan kohtaan ja muodosti alueen, joka nykyään tunnetaan Seton sisämerenä. Muinaisista ajoista lähtien Seton sisämeri on ollut tärkeä kulkuväylä rannikkoalueidensa välillä. Se oli myös tärkein kulkureitti Japanin ja muiden maiden, kuten Korean ja Kiinan, välillä. Vielä suurten valtateiden kuten, Nankaidon ja San'yodon, valmistumisen jälkeenkin Sisämeri säilyi tärkeänä kulkureittinä.


title: Seton sisämeri

text: Keskiajalla Iyon provinssin, nykyisen Ehimen prefektuurin, alueella syntyivät "suiguneiksi" kutsutut merimiesjoukot. Heidän tehtävänsä oli vartioida Seton sisämerta, mutta joinakin aikoina he myös ryöstelivät siellä. Useiden ryhmien yhdistäessä voimansa syntyi rannikkovartiosto nimeltään "Iyo-Suigun". Vartiosto kukisti alueella ryösteleviä wakōja, ja he taistelivat Genpein sodassa ja puolustivat Japania mongolien hyökkäyksiä vastaan vuosina 1274 ja 1281. Edo-kaudella Seton sisämeri oli yksi Japanin vilkkaimmista liikenneväylistä. Se oli pääasiallinen reitti paitsi Kansain ja Kyūshūn välillä, myös Hokurikun, Tōhokun ja jopa Hokkaidōn välillä kulkeville laivoille. Sisämeren tärkeimpiä satamia olivat tuolloin Osakan, Sakain, Shimotsuin, Ushimadon ja Tomonouran satamat. Meiji-restauraation jälkeen Sisämeren rannikkoalueet teollistuivat nopeasti ja yksi Keisarillisen Japanin laivaston tukikohdista rakennettiin Kuren kaupunkiin. Meiji-kaudesta lähtien maaliikenteen kehitys oli vähentänyt Sisämeren merkitystä liikenneväylänä.


title: Seton sisämeri

text: Seton sisämeren rannikkoalueet ovat yksi modernin Japanin teollistuneimmista alueista. Osakan, Kōben ja Hiroshiman lisäksi rannikon suuria teollisuuskaupunkeja ovat Kurashiki, Kure, Fukuyama ja Ube Honshūlla sekä Sakaide ja Niihama Shikokulla. Hiroshiman prefektuurissa sijaitseva Innoshima on myös tunnettu laivanrakennuksestaan ja saarella sijaitsevasta telakasta. Yhteensä Seton sisämeren rannikolla asuu noin 30 miljoonaa japanilaista eli 24 % koko Japanin väestöstä. Sisämeren rannikko on erityisen suosittua raskas- ja kemianteollisuuden aluetta. Suurimmat teollisuudenalat ovat teräs- ja laivateollisuus sekä 1960-luvulta lähtien öljynjalostus ja siitä johdettu tuotanto. Alueella harjoitetaan myös kalastusta ja maanviljelyä. Merestä pyydystetään vuosittain 270 000 tonnia kalaa.


title: Seton sisämeri

text: Historiallisesti Seton sisämeri on ollut Japanin tärkeimpiä liikennereittejä. Nykyisin sitä käytetään pääasiallisesti sekä kansainväliseen että Japanin sisäiseen rahtikuljetukseen ja toisaalta paikalliseen kuljetukseen rannikkoalueiden ja niiden läheisyydessä sijaitsevien saarten välillä. 1980-luvulta lähtien Honshūn ja Shikokun välisinä kulkureitteinä on toiminut kolmen moottoritien muodostama siltajärjestelmä, jotka tunnetaan Honshūn-Shikokun siltaprojektina. Järjestelmään kuuluvia siltoja ovat mm. Akashi-Kaikyōn silta, Suuri Seton silta ja Kurushima-Kaikyōn silta.


title: Seton sisämeri

text: Sisämeren ilmasto ja näkymät ovat tehneet siitä suositun turistialueen. Seton sisämeren rannikkoalueet, pois lukien Osakan prefektuuri ja osa Wakayaman prefektuuria, nimettiin Setonaikain kansallispuistoksi vuonna 1934 ja se on yksi Japanin vanhimmista kansallispuistoista. Miyajiman saarella sijaitseva Itsukushiman pyhäkkö on Unescon maailmanperintökohde ja yksi Japanin kuuluisimmista nähtävyyksistä Tokion ja Kioton ulkopuolella. Pyhäkön naapurikaupungista Hiroshimasta löytyy alueen toinen Unescon maailmanperintökohde Hiroshiman rauhanmuistomerkki. Muita Sisämeren tunnettuja turistikohteita ovat myös oliiveistaan tunnettu Shōdoshima ja vuorovesien aiheuttama Naruton pyörre. Rannikolta löytyvistä historiallisista kohteista turisteja houkuttelevat muun muassa Yashima Takamatsussa ja Kurashiki.


title: Seton sisämeri

text: 1960–1970-luvuilla Seton rannikolle kohosi uusia tehtaita Japanin talouden nousujohteisen kehityksen myötä. Tehtaat lisäsivät alueelle vapautuvan saasteen määrää ja aiheuttivat punaisten vuorovesien lisääntymisen ja kalakannan harventumisen.


title: Joseph Joachim

text: Joseph Joachim (28. kesäkuuta 1831 – 15. elokuuta 1907) oli unkarilaissyntyinen viulisti, kapellimestari, säveltäjä ja opettaja. Häntä pidetään yhtenä kaikkien aikojen vaikutusvaltaisimmista viulisteista. Hänen opettajiaan olivat ensin Pestin oopperan konserttimestari Stanislaus Serwaczynski ja vuodesta 1839 Wienissä Miska Hauser, Georg Hellmesberger, vanh., ja lopuksi tärkeimpänä Joseph Böhm. Wienistä hän siirtyi Leipzigiin, jossa hän tutustui Felix Mendelssohniin ja toimi mm. Gewandhaus-orkesterin konserttimestarina. Vuonna 1848 hän siirtyi edelleen Weimariin ja liittyi Franz Lisztin ympärille syntyneeseen muusikkoryhmään. Hän kuitenkin vieraantui Lisztistä ja muutti edelleen Hannoveriin, jossa hän asettui paremminkin Robert Schumannin, Clara Schumannin ja Johannes Brahmsin vaikutuspiiriin. Vuodesta 1866 Joachim toimi Berliinissä josta tuli hänen lopullinen kotikaupunkinsa. Siellä hänestä tuli kuninkaallisen musiikkiakatemian johtaja. Berliinissä hän myös perusti nimeään kantaneen kuuluisan jousikvartetin.


title: Joseph Joachim

text: Viulistina Joachimin pysyviin vaikutuksiin kuuluu Beethovenin musiikin (viulukonsertto, myöhäiset jousikvartetit) nostaminen konserttien kantaohjelmistoon. Hän vaikutti myös Johann Sebastian Bachin sooloviulusonaattien ja -partitoiden nousuun unohduksista. Joachim kuului Mendelssohnin viulukonserton ensimmäisiin esittäjiin ja opiskeli teoksen säveltäjän avustuksella. Aikalaissäveltäjistä Robert Schumann, Johannes Brahms, Max Bruch ja Antonín Dvořák sävelsivät viulukonserttonsa Joachimin viulutaidetta ajatellen. Varsinkin suhde Brahmsiin oli elämän kestävä, vaikka siinä olikin myrskyiset vaiheensa. Joachimin sävellykset ovat vaipuneet unholaan, Beethovenin ja Brahmsin konserttojen vakio-osiksi tulleita kadensseja lukuun ottamatta. Viulupedagogina Joachim oli oman aikansa kuuluisimpia; hänen oppilainaan olivat muiden muassa Willy Burmester, Leopold Auer ja Willy Hess sekä suomalainen Karl Johan Lindberg. Yhdessä oppilaansa, saksalaisen viulistin Andreas Moserin (1859–1925), josta tuli Joachimin seuraaja Berliinin musiikkiakatemiassa, kanssa Joachim julkaisi vuosina 1905–1906 maailmanmaineeseen nousseen oppikirjan "Violinschule".


title: Butanaali

text: Butyyrialdehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on voimakkaan pistävä haju. Sen kemiallinen kaava on CHO ja rakennekaava CH(CH)CHO. Butyyrialdehydista käytetään myös nimityksiä "butanaali", "butaanialdehydi", "butyylialdehydi", "butaali" ja "butaldehydi".


title: Butanaali

text: Butyyrialdehydin moolimassa on 72,1 g/mol, sulamispiste -99 °C, kiehumispiste 75,7 °C, suhteellinen tiheys 0,817 g/cm, liukoisuus veteen 7 g/100 ml, hajukynnys 0,005 ppm, leimahduspiste - 7 °C, itsesyttymislämpötila 230 °C ja CAS-numero 123-72-8. Yhdistettä esiintyy kukkien tuoksuissa ja semiokemikaalina eliöiden viestinnässä.


title: Butanaali

text:
Butanaalia tuotetaan korkeassa paineessa propeenista, hiilimonoksidista ja vetykaasusta. Tuotteena muodostuu lisäksi butanaalin isomeeriä isobutanaalia. Menetelmää kutsutaan okso-prosessiksi.
CHCH=CH + CO + H → CHCHCHCHO + (CH)CHCHO


title: Butanaali

text: Yhdistettä käytetään pääasiassa synteeseissä lähtöaineena. Siitä valmistetaan muoveja, hartseja ja liuottimia, kuten heksanolia ja 2-etyyli-1-butanolia.


title: Butanaali

text: Lyhytaikainen altistus aineelle ärsyttää silmiä, ihoa ja hengitysteitä.


title: Senegambian konfederaatio

text: Senegambian konfederaatio oli löyhä Senegalin ja Gambian muodostama valtioliitto Länsi-Afrikassa. Valtioliitto perustettiin vuonna 1982. Liiton oli tarkoitus edistää yhteistoimintaa kahden maan välillä, mutta Gambia vetäytyi siitä syyskuussa 1989.


title: Senegambian konfederaatio

text: Senegal itsenäistyi vuonna 1960 ja Gambia viisi vuotta myöhemmin vuonna 1965. Maiden itsenäistymisen jälkeen tehtiin useita yrityksiä yhdistää maat keskenään. Senegal ympäröi kokonaan Gambiaa lukuun ottamatta rannikkoa ja molempien maiden valtaväestön muodostavat wolofia puhuvat muslimit. Monet pitivät kahden maan asukkaita yhtenä kansana, joita erotti vain niiden siirtomaahistoria Ranskan ja Britannian alaisuudessa.


title: Senegambian konfederaatio

text: Vuonna 1981 Senegalin presidentti Abdou Diouf lähetti Senegalin armeijan joukkoja Gambiaan auttamaan maan presidentti Dawda Kairaba Jawaraa vallankaappausyritystä vastaan. Vallankaappauksen kukistuttua kaksi presidenttiä loivat suunnitelman maiden muodostamasta konfederaatiosta, jonka oli määrä syntyä seuraavana vuonna. Suunnitelman mukaan molemmat maat säilyisivät itsenäisinä, mutta ne yhdentäisivät puolustustaan ja talouselämäänsä, sekä toimisivat yhteistyössä myös muilla politiikan alueilla.


title: Senegambian konfederaatio

text: Senegal oli kahdesta maasta suurempi ja niinpä Duifista tuli konfederaation presidentti ja Jawarasta varapresidentti. Kaksi kolmesta konfederaation parlamentin edustajasta valittiin Senegalin parlamentista ja loput Gambian parlamentista. Maiden liitto ei kuitenkaan täyttänyt koskaan varsinaista tavoitettaan, lähinnä siksi että Gambia ei halunnut antaa Senegalille suurta hallinnollista valtaa. Syyskuussa 1989 Gambia erosi konfederaatiosta hajottaen vain kahdeksan vuotta kestäneen valtioiden liiton.


title: Fincantieri

text: Fincantieri (täydelliseltä nimeltään "Fincantieri - Cantieri Navali Italiani S.p.A") on italialainen laivanrakennusteollisuutta harjoittava yhtiö, jolla on useita telakoita Italiassa. Yhtiön omistaa Italian valtion holdingyhtiö Fintecna S.p.A. Yhtiön telakoilla rakennetaan myös sota-aluksia. Fincantierin tärkein asiakas on Carnival Corporation & plc, joka on tilannut Fincantierilta 54 risteilyalusta ja neljä on rakenteilla.


title: TsKB Rubin

text: Tsentralnoje konstruktorskoje bjuro morskoi tehniki "Rubin" eli TsKB MT Rubin () on Venäjän suurin meritekninen suunnittelutoimisto. Se on perustettu vuonna 1901 ja yhtiön kotipaikka on Pietari. TsKB Rubin on yhtiön oman ilmoituksen mukaan suunnitellut 80% Neuvostoliiton ja Venäjän laivastoissa käytetyistä ydinsukellusveneistä.


title: TsKB Rubin

text: TsKB Rubin luetaan meriteollisuuskonserni OSK:n (OAO Objedinennaja sudostroitelnaja korporatsija eli United Shipbuilding Corporation) ohjauksessa oleviin yrityksiin.


title: TsKB Rubin

text: Rubin on suunnitellut myöhemmin öljynporauslauttoja ja tehnyt yhteistyötä mm. Halliburtonin kanssa ja italialaisen Fincantierin kanssa S1000-sukellusveneen osalta. Merkittävä toimiston projekteista on myös päiväntasaajalta käsin lautalta raketteja laukaiseva Sea Launch.


title: TsKB Rubin

text: Toimisto on myös suunnitellut Pietarin–Moskovan välille tarkoitetun korkeanopeusjunan ja matalalattiaisen raitiovaunun.


title: Lada-luokan sukellusvene

text: Lada-luokan sukellusvene eli projekti 677 () on venäläinen diesel-käyttöisten sukellusveneiden luokka. Alukset ovat Kilo-luokkaa seuraava sukellusvenetyyppi. Amur-luokan pääasiassa vientiin tarkoitetut sukellusveneet perustuvat Lada-luokan sukellusveneisiin.


title: Lada-luokan sukellusvene

text: Luokan alukset on suunnitellut Rubinin suunnittelutoimisto, joka nimesi sen Sankt-Peterburg-luokaksi ensimmäisen valmistuneen aluksen mukaan. Alus luovutettiin Venäjän laivastolle huhtikuussa 2010 ja otettiin virallisesti palvelukseen toukokuussa 2010. Huhtikuussa 2010 kolme muuta Lada-luokan sukellusvenettä oli rakenteilla. Venäläinen sanomalehti Izvestija uutisoi kuitenkin marraskuussa 2011, että Lada-luokan operatiivinen käyttöönotto tullaan perumaan testeissä ilmenneiden ongelmien vuoksi.


title: Trenssi

text: Trenssi (erään alkuperäisen valmistajan nimen mukaan myös "Burberry", josta arkikielen nimitys "perperi" tai "berberi") on paksusta puuvillakankaasta, popliinista ("popliinitakki"), gabardiinista, villasta tai nahasta valmistettu polven alle ulottuva päällystakki. Trenssissa on myös yleensä 10 nappia, vyö, pieni viitta takana, epoletit ja kiristysremmit tai napit hihansuissa. Trenssissä voi myös olla irrotettava vuori.


title: Trenssi

text: Ompelutekniikassa "trenssi" viittaa tiheänä siksakkaavaan vahvikeompeleeseen.


title: Trenssi

text: Trenssitakin alkumuoto oli Burberryn vuodesta 1901 brittiarmeijalle valmistama upseerien sadetakki, joka ensimmäisen maailmansodan aikana sai nimityksen "trench coat" ’taisteluhautatakki’. Popliinitakilla tarkoitetaan myös trenssiä, vaikka se onkin vain yksi vaihtoehtoisista valmistusmateriaaleista.


title: Trenssi

text: Elokuvissa ja televisiossa trenssillä on ollut monia tunnettuja kantajia:


title: Tikkitakki

text: Tikkitakki () on lyhyt ja kevyt ulkoilutakki, jonka päälliskangas on yleensä keinokuitua ja vuori on topattu lämpimäksi keinokuituvanulla. Kerrokset on ommeltu yhteen päällisessä hyvin erottuvalla vinoneliön muotoisella tikkausompeleella, josta tikkitakki saa nimensä. Tikkitakki on melko ohut ja sopii parhaiten loppukesään, syksyyn ja alkutalveen. Paksummalla toppauksella varustettuja tikattuja talvitakkeja kutsutaan yleensä nimellä "toppatakki".


title: Tikkitakki

text: Tikkitakki sai alkunsa vuonna 1965 Stephen ja Edna Gulyasin suunnittelemasta Husky-tikkiliivistä. Sen he suunnittelivat savikiekkoampujille sopivaksi lämmittäväksi vaatteeksi, joka jätti käsivarret vapaiksi. Pian Huskysta tehtiin myös takkimalli, ja tikkitakista tuli suosittu brittiläisen yläluokan metsästys- ja ulkoiluvaatteena, jopa itse kuningattaren ratsastustakkina.Pian myös muut laatuvaatemerkit kuten Barbour, Burberry ja Lavenham toivat markkinoille omia tikkitakkimallejaan.


title: Tikkitakki

text: 1980- ja 1990-luvuilla Huskysta ja muista tikkitakeista ja -liiveistä tuli suosittuja etenkin yläluokan nuorten muodissa. Voimakas vino tikkauskuvio, jäykkä materiaali ja takkien suorakulmainen leikkaus eivät kuitenkaan aina näyttäneet erityisen tyylikkäiltä, joten tikkitakit jäivät nuorisomuotina lyhytikäiseksi.


title: Tikkitakki

text: Vaikka tikkiliivi ja -takki suunniteltiin alun perin miesten metsästyskäyttöön, Suomessa tikkitakit ovat erityisesti naisten suosiossa. Kevyen keinokuituisen alkuperäisversion lisäksi tikkitakista on kehitetty muunnelmia, joissa päällikankaana voi olla tweediä tai muuta villakangasta tai teknistä kalvokuitua kuten Gore-Texiä ja täytteenä untuvaa.


title: Lockheed P-3 Orion

text: Lockheed P3 Orion on yhdysvaltalainen nelimoottorinen potkurikone, jota käytetään maailmanlaajuisesti meritiedusteluun ja sukellusveneitä vastaan. P-3 Orion on siviililentokone Lockheed L-188 Electran sotilasversio.


title: Lockheed P-3 Orion

text: P-3 Orion lensi ensilentonsa 25. marraskuuta 1959 ja Yhdysvaltain asevoimat ottivat P-3A-version käyttöönsä vuonna 1962. P-3C korvasi A-version vuonna 1979. Viimeisin P-3C rakennettiin 1990 ja tuon mallin koneita on edelleen käytössä. P-3-koneen korvaava konemalli tulee olemaan Boeing 737-koneeseen perustuva P-8 Poseidon. Malli on koelentovaiheessa ja päässee operatiiviseen käyttöön 2013.


title: Lockheed P-3 Orion

text: Yhdysvaltain liittovaltion sää- ja valtamerentutkimusorganisaatio NOAAn käytössä on kaksi P-3 Orionin mallia WP-3D, jotka on varustettu laitteilla meteorologisen datan keräämistä varten.


title: José de San Martín

text: José Francisco de San Martín Matorras (25. helmikuuta 1778 – 17. elokuuta 1850) oli argentiinalainen kenraali ja valtiomies, joka osallistui vallankumouksiin ja vapaussotiin Espanjan valtaa vastaan Argentiinassa (vuonna 1812), Chilessä (1818) ja Perussa (1821). Hän oli Simón Bolívarin ohella tärkeimpiä Etelä-Amerikan itsenäisyystaistelijoita. Argentiinassa San Martínia pidetään maan vapauttajana (Libertador). Hänen hautapaikkansa San Martínin mausoleumi sijaitsee Buenos Airesin katedraalissa.


title: José de San Martín

text: José de San Martín syntyi espanjalaisille vanhemmille Yapeyússa, missä hänen isänsä oli kuvernöörinä. Perhe palasi Espanjaan, missä poika kävi koulunsa ja teki sotilasuran Espanjan armeijassa kohoten ratsuväen everstiluutnantiksi. Vuonna 1811 hän erosi palveluksesta ja palasi Buenos Airesiin osallistuakseen itsenäistymistaisteluihin.


title: José de San Martín

text: San Martín hakeutui kuvernööriksi Mendozan kaupunkia ympäröivään Cuyón maakuntaan. Siellä hän värväsi ja koulutti armeijan. Vuonna 1817 hän saavutti historiallisen voiton marssittamalla 5 000 miestä Andien yli vapauttamaan Chileä. Kun Chilen itsenäisyys oli varmistettu, San Martín jatkoi Limaan, julisti Perun itsenäiseksi vuonna 1821 ja asetti samalla itsensä maan diktaattoriksi.


title: José de San Martín

text: Samaan aikaan toisaalla eteläisessä Amerikassa Simón Bolívar oli vapauttanut Venezuelan, Kolumbian ja Ecuadorin Espanjan vallasta. Vallankumousarmeijoiden oli pakko aloittaa yhteistoiminta, ja niiden johtajat tapasivat salaa Ecuadorin Guayaquilissa vuonna 1822. San Martínin sanotaan tarjoutuneen Bolívarin kakkosmieheksi. Tarjousta ei hyväksytty, ja San Martín muutti Eurooppaan, missä hän vietti elämänsä viimeiset lähes kolmekymmentä vuotta vaatimattomissa oloissa.


title: WASS Black Shark

text: WASS Black Shark (Whitehead Alenia Sistemi Subaquei) on italialaisen Finmeccanican valmistama torpedo. Se voidaan laukaista niin pinta-aluksista, sukellusveneistä kuin lentokoneistakin. Sitä käytetään myös suunnitellussa venäläis-italialaisessa sukellusvene S1000:ssa.


Alianza Popular Revolucionaria Americana on Víctor Raúl Haya de la Torren vuonna 1924 Méxicossa perustama puolue. APRA on Perun vanhin ja samalla se on yksi Latinalaisen Amerikan vanhimmista puolueista. Suuntaukseltaan se on sosiaalidemokraattinen ja sosialistisen internationaalin jäsen. Siitä käytetään myös APRA-lyhenteestä tulevaa nimeä "Partido Aprista (Peruano)" ja kannattajista "apristas".


title: Alianza Popular Revolucionaria Americana

text: APRAn perustajat olivat opiskelijoita, perulaiset paossa Augusto B. Leguíaa.


text: APRAn periaatteet julkaistiin joulukuussa 1926 "The Labour Monthly" -lehdessä artikkelissa "What’s the A.P.R.A.". Kantava voima oli jenkki-imperialismin vastustus ja Latinalaisen Amerikan yhtenäisyys. Taloudellisiin tavoitteisiin kuului maan ja teollisuuden kansallistaminen ja Panaman kanavan ottaminen kansainväliseen valvontaan ja solidaarisuus kaikkia kansoja ja riistettyjä luokkia kohtaan. APRA järjestyi varsinaisesti vuoden 1927 Brysselin anti-imperialistisessa konferenssissa ja Perun Partido Aprista Peruano perustettiin 20.9.1930.


text: 1950-luvulla puolue siirtyi oikealle ja otti anti-kommunistisen linjan. Sen valtaannousun estivät kuitenkin viimeistään sotilaat. APRA on tyypillisesti massapuolue ja kansanyliopistoliike ja siihen liittyvä edullisen ruoan ja terveyspalvelujen järjestäminen kuuluu edelleen sen toimintomuotoihin.


text: García uudisti APRAa 1980-luvulla sosiaalidemokraattiseksi, ja se nousi hänen johdollaan valtaan ensimmäisen kerran 1985. Garcían kausi oli taloudellinen katastrofi inflaation kiihtyessä tuhansiin prosentteihin vuodessa. Garcían tullessa valituksi uudelleen 2006 häntä nimitettiin jopa keskusta-oikeistolaiseksi.


title: Maailmankylä

text: Maailmankylä tarkoittaa tilannetta, jossa helpottuneet kommunikointikeinot ovat tehneet pitkistäkin välimatkoista merkityksettömiä. Yleisimmin termiä käytetään viittaamaan internetiin ja World Wide Webiin. Maailman voidaan sanoa näiden avulla pienentyneen ja se on kuin yhtä kylää. Termin on kehittänyt Marshall McLuhan. Maailmankylän käsite koskee pääasiassa teollisuusmaita, joissa viestinnän välineet ovat kehittyneet. Suuri osa kehitysmaiden asukkaista jää tämän määritelmän ulkopuolelle sillä heillä ei välttämättä ole käytössään nykyaikaisia kommunikointivälineitä kuten matkapuhelimet ja internet. Maailmänkylän käsite liittyy globalisaatioon.


title: Transport triggered architecture

text: Transport triggered architecture (TTA) on yksi tietokoneen suorittimen suunnittelufilosofioista.


title: Transport triggered architecture

text: TTA menee vieläkin pidemmälle kuin VLIW vastuun siirtämisessä laitteistolta kääntäjälle: VLIW-käskykannalla ohjelmakoodi määrittelee, mitkä käskyt saa suorittaa rinnakkain, mutta ei ota kantaa siihen, miten suoritin ne sisäisesti suorittaa, TTA-suorittimilla suorittimen sisäiset väylät näkyvät käskykannassa ja koko suoritinta ohjelmoidaan antamalla näille väylille käskyjä siirtää dataa.


title: Transport triggered architecture

text: Esimerkiksi kahden rekistereissä olevan luvun yhteenlasku, joka RISC-suorittimella olisi muotoa


title: Transport triggered architecture

text: koostuu TTA-suorittimella kolmesta datansiirrosta:


title: Transport triggered architecture

text: Siirroista ensimmäiset kaksi voidaan suorittaa samalla kellojaksolla ja siten sijoittaa samaan käskysanaan. Viimeinen siirto tulee sijoittaa myöhempään käskysanaan.


title: Transport triggered architecture

text: TTA-suorittimessa yhdessä käskysanassa voi olla niin monta siirtoa kuin suorittimella on väyliä.


title: Transport triggered architecture

text: TTA-suorittimen suurimmat hyödyt saadaan siitä, että paljastamalla suorittimen sisäiset väylät käskykannassa voidaan vähentää sekä väylien että väylien ja laskentayksiköiden välisten yhteyksien määrää. Näin suorittimien tehontarve laskee ja siitä saadaan pienempi ja suurempaan kellotaajuuteen kykenevä kuin vastaava VLIW-suoritin. Toinen merkittävä hyöty on muokattavuus: TTA-suorittimesta on helppo suunnitella erilaisia versioita, joissa esimerkiksi laskentayksiköitä on lisätty. Lisäksi käskykantaa on helppo laajentaa, koska uusi käsky voidaan toteuttaa lisäämällä toimilohko, joka puolestaan on vain uusi kohde, jonne dataa voidaan siirtää.


title: Transport triggered architecture

text: TTA:n haittapuolia ovat suorittimen huono sopeutuminen dynaamisiin tilanteisiin. Keskeytysten toteuttaminen TTA:lla on hyvin hankalaa, ja koska mitään käskyjen uudelleenjärjestelyjä itse suorittimella ei voida tehdä, välimuistihuti pysäyttää koko suorittimen. Lisäksi TTA:n konekielikoodi vie verraten paljon tilaa, koska yhden laskuoperaation suorittamiseen joudutaan yleensä tekemään vähintään kaksi datansiirtoa, jotka pitää erikseen koodata käskysanoihin. TTA-konekielikoodi on myös aina suoritinkohtaista, eikä minkäänlaista binääriyhteensopivuutta suorittimen eri mallien välillä ole.


title: Transport triggered architecture

text: Täyden tehon saaminen irti TTA-suorittimesta vaatii myös erittäin hyvän kääntäjän, koska kääntäjän vastuulla on enemmän kuin muiden suoritintyyppien tapauksissa.


title: Transport triggered architecture

text: Näistä syistä TTA-suorittimia kaavaillaan lähinnä signaaliprosessoreiksi eikä yleiskäyttöisiksi suorittimiksi. Toistaiseksi TTA-suorittimia on tutkittu yliopistojen tutkimusprojekteissa eikä niitä tiedetä vielä otetun käyttöön sovelluksissa.


title: Markus Lyra

text: Markus Ludvig Lyra (s. 3. elokuuta 1945 Helsinki) on suomalainen eläkkeellä oleva diplomaatti. Hän toimi Suomen suurlähettiläänä Ruotsissa vuosina 2010-2011. Hän oli ulkoasiainministeriön palveluksessa vuodesta 1973 lähtien.


title: Markus Lyra

text: Vuodet 2005–2010 Lyra toimi ulkoasiainministeriön poliittisista asioista vastaavana alivaltiosihteerinä. Ennen nousemistaan poliittisen osaston johtoon Lyra toimi sen osastopäällikkönä vuodet 2000–2004. Vuodet 1996–2000 hän palveli suurlähettiläänä Moskovassa.


title: Markus Lyra

text: Koulutukseltaan Lyra on valtiotieteen kandidaatti Helsingin yliopistosta vuodelta 1970.


title: Markus Lyra

text: Lyran puoliso oli Helena Lyra (k. 2008). Heillä on neljä lasta. Markus Lyran äidinkieli on ruotsi.


title: Tietokonepila

text: Tietokonepila on pila, joka liittyy tietokoneohjelmistoihin tai itse tietokonelaitteistoon. Näistä joidenkin tarkoituksena on nöyryyttää tai olla koomisia.


title: Tietokonepila

text: Albino Blacksheep (albinoblacksheep.com) on tunnettu Flash-sivusto sisältää kaikkea tietokonepilaa.


title: Howaldtswerke-Deutsche Werft

text: Howaldtswerke-Deutsche Werft GmbH (HDW) on saksalainen telakka, jonka pääkonttori on Kielissä. Se on osa ThyssenKrupp Marine Systemsiä (TKMS). Howaldtswerke on perustettu Kielissä vuonna 1838 ja se yhdistyi hampurilaisen Deutsche Werftin kanssa vuonna 1968 muodostaen varsinainen Howaldtswerke-Deutsche Werftin.


title: Howaldtswerke-Deutsche Werft

text: August Howaldt ja Johann Schweffel perustivat 1. lokakuuta 1938 Maschinenbauanstalt und Eisengiesserei Schweffel & Howaldtin, joka valmisti höyrykattiloita. Yhtiö valmisti laivastolle ensimmäisen höyrykoneensa vuonna 1949 Schleswig-Holsteinin laivaston tykkiveneeseen "Von der Tann". Vuonna 1850 yhtiö valmisti varhaisen Wilhelm Bauerin suunnitteleman sukellusveneen "Brandtaucherin". Vene piti valmistaa alun perin Rendsburgissa, mutta tanskalaisten joukkojen eteneminen liian lähelle ensimmäisessä Schleswigin sodassa siirsi yhtiön telakkatoiminnan Kieliin.


title: Howaldtswerke-Deutsche Werft

text: Yhtiön uudelle nimellä Howaldtswerke valmistui ensimmäinen pieni höyryalus "Vorwärts" vuonna 1865. Toiminta laajeni nopeasti Saksan muututtua merivallaksi ja vuosisadan vaihteessa yhtiö oli valmistanut jo noin 390 alusta. Yhtiö avasi toimipisteen Adrianmeren rannalla Itävalta-Unkarin Fiumessa vuonna 1892, mutta se yhtiön toiminta lakkasi kymmenen vuotta myöhemmin telakan jatkaessa toimintaansa nimellä 3. Maj.


title: Howaldtswerke-Deutsche Werft

text: Kielin ollessa toinen Saksan keisarillisen laivaston päätukikohdista yhtiö sai runsaasti erilaisia huoltotöitä tehdäkseen. Ensimmäisen maailmansodan aikana yhtiö valmisti useita sukellusveneitä. Vuodesta 1937 alkaen yhtiöllä oli telakat Kielissä ja Hampurissa ja Kriegsmarine otti sen valvontaansa. Toisessa maailmansodassa yhtiö valmisti 33 tyypin VIIC -sukellusvenettä Hampurissa ja 31 kappaletta Kielissä.


title: Howaldtswerke-Deutsche Werft

text: Sodan päätyttyä yhtiö oli ainoa telakka Kielissä, mikä ei ajautunut konkurssiin. Saksan ihmeen aikana yhtiö valmisti rahtialuksia ja tankkereita ja se kykeni jälleen avaamaan toimintansa myös Hampurissa. Vuonna 1968 yhtiö muodosti hampurilaisen Deutsche Werftin kanssa yhteisyrityksen nimellä Howaldtswerke-Deutsche Werft. Japanin ja Etelä-Korean kanssa käyty kilpailu pakotti yhtiön sulkemaan toimintansa Hampurissa vuonna 1985.


title: Howaldtswerke-Deutsche Werft

text: Maaliskuussa 2002 yhdysvaltalainen sijoitusyhtiö One Equity Partner osti pääosan Babcock AG:sta, joka ajautui pian tämän jälkeen talousvaikeuksiin.


title: Howaldtswerke-Deutsche Werft

text: Tammikuussa 2005 yhtiöstä tuli osa ThyssenKrupp Marine Systemsiä, joka omisti jo osan Kockumsista Malmössä ja 24,9 % kreikkalaisesta Hellenic Shipyard Companystä Skaramangasissa Kreikassa. Yhtiö työllisti noin 6600 henkeä. Vuonna 2009 HDW suunnitteli Kockumsin ja yhdysvaltalaisen Northrop Grummanin kanssa Visby-luokan korvettien pohjalta Yhdysvaltain laivastolle Littoral Combat Shipin edeltäjän.


title: Howaldtswerke-Deutsche Werft

text: Heinäkuussa 2011 TKMS ilmoitti myyvänsä siviilialusten valmistukseen keskittyneen HDW Gaardenin Abu Dhabi MAR:lle.


title: Howaldtswerke-Deutsche Werft

text:
Siviilialusten ja erilaisten sotalaivojen (Hamburg (F220), Schleswig-Holstein (F216) sekä Braunschweig-luokan korvetit) lisäksi yhtiö on keskittynyt sukellusveneisiin. Se on valmistanut muun muassa Israelille kolme diesel-käyttöistä Dolphin-luokan sukellusvenettä.
Muita valmistettuja sukellusveneitä ovat:


title: U212A-luokan sukellusvene

text: U212A-luokan sukellusveneet ovat dieselkäyttöisiä pitkän toimintasäteen sukellusveneentorjuntasukellusveneitä, jollaisia on Saksan (5+1) lisäksi muun muassa Italialla (2).


title: U212A-luokan sukellusvene

text: Kieliläinen Howaldtswerke-Deutsche Werftin (HDW) ja emdeniläinen Thyssen Nordseewerke GmbH:n (TNSW) valmistamat alusten valmistus jaettiin siten, että HDW vastasi keulaosan ja TNSW perän teosta. HDW kokosi ensimmäisen ja kolmannen veneen ja TNSW loput kaksi. Luokan ensimmäinen alus "U31" laskettiin vesille maaliskuussa 2002 ja se otettiin laivastopalvelukseen lokakuussa 2005.


title: U212A-luokan sukellusvene

text: U212-luokkaa edelsi Howaldtswerke-Deutsche Werftin Israelille valmistamat kolme samankaltaista sukellusvenettä, jotka nimettiin Dolphin-luokan sukellusveneiksi. Howaldtswerke-Deutsche Werftin tytäryhtiö, Kockumin telakka Ruotsin Karlskronassa valmisti kolme Gotland-luokan sukellusvenettä Ruotsin laivastolle.


title: U212A-luokan sukellusvene

text: U212A-luokasta kehitettyä vientiversiota U214-luokkaa on tilattu muun muassa Kreikkaan ja Korean tasavaltaan kalustoa uusittaessa.


title: U212A-luokan sukellusvene

text: U212A-luokan sukellusveneitä on valmistettu Saksan ja Italian laivastoille. U212A on sukellusveneluokan perustyyppi, josta on olemassa varustelultaan eri versioita eri maiden laivastoille.


title: U212A-luokan sukellusvene

text: Italian laivasto osti kaksi U212A-luokan sukellusvenettä "Salvatore Todaron" ja "Sciren" eikä se ole kyennyt tilaamaan lisää. Tämän vuoksi triesteläinen Fincantieri hankkiutui yhteistyöhön pietarilaisen sukellusvenesuunnittelutoimiston TsKB Rubinin kanssa, mistä yhteistyöstä syntyi A212A:a uppoumaltaan kevyempi S1000-sukellusvenetyyppi, joka esiteltiin 2006 Ranskassa kansainväliselle yleisölle. S1000 voidaan suunnata kolmansien maiden markkinoille U214-luokan sukellusveneiden tapaan. Vaikka sukellusveneen perusratkaisut olisivat samankaltaisia kaikissa tapauksissa, on niissä aseistuksen ja muiden järjestelmien osalta kansallisia eroja.


title: U212A-luokan sukellusvene

text: Dolphin-luokan sukellusveneet ovat U212- ja U212A-luokkia edeltäyt sukellusveneluokka, joka muodosti U212A-luokan esiasteen. Dolphin-luokan sukellusveneitä on rakennettu kolme Saksassa Israelin laivastolle.


title: U212A-luokan sukellusvene

text: Ruotsin merivoimien Gotland-luokan sukellusveneet pohjautuvat U212A-luokkaan, ja ne on valmistettu Kockumsin telakalla Karlskronassa. Projektia oli tarkoitus jatkaa ruotsalais-norjalais-tanskalainen yhteishankkeella, jossa oli tarkoitus luoda edelleen paranneltu Viking-luokan sukellusvene. Norja ja Tanska luopuivat hankkeesta ja Ruotsi etsii uutta kumppania Viking-luokan sukellusveneiden tuottamiseksi.


title: U212A-luokan sukellusvene

text: U214-luokka on U212A-luokan sukellusveneiden vientiversioluokka, missä ei ole sukellusveneen havaitsemista vaikeuttavaa antimagneettista tornia. U214-luokan sukellusveneitä on tilattu Kreikan ja Korean tasavallan laivastoille. Joidenkin lähteiden mukaan U212A olisi alun perin ollut kykenevä sukeltamaan vain 300 metriin, kun taas U214A pystyy sukeltamaan 400 metriin.


title: U212A-luokan sukellusvene

text: Kreikan laivastolle toimitettavista U214-luokan veneistä ensimmäinen valmistetaan Kielin telakalla, kun taas loput valmistuvat Howaldtswerke-Deutsche Werftin tytäryhtiössä Hellenic Shipyardin Skaramangan telakalla. Korean laivaston U214-luokan veneet valmistetaan Hyundai Heavy Industriesin telakalla Korean tasavallassa.


title: Toivo Tapanainen

text: Toivo Elias Tapanainen (30. joulukuuta 1888 Lappeenranta – 25. elokuuta 1971 Lappeenranta) oli lappeenrantalainen pankkiiri ja asianajaja. Koulutukseltaan Tapanainen oli varatuomari (1917).


title: Toivo Tapanainen

text: Toisen sortokauden aikana 1915 Tapanainen kieltäytyi ottamasta Lappeen kihlakunnantuomarin virkaa vastaan protestina viran entisen haltijan Svinhufvudin Siperiaan karkotusta vastaan. Tapanainen tuomittiin neljän kuukauden vankilatuomioon, jonka Tapanainen kärsi Viipurin lääninvankilassa vuonna 1916.


title: Toivo Tapanainen

text: Tapanainen oli 1920- ja 1930-luvulla useaan otteeseen Lappeenrannan kaupunginvaltuustossa Kokoomuksen edustajana, ja toimi myös valtuuston puheenjohtajana ja varapuheenjohtajana. Sotavuosina 1940–1945 hän oli kaupunginhallituksen jäsen.


title: Toivo Tapanainen

text: Suomen kansalaissodan aikana keväällä 1918 Tapanainen toimi valkoisen Karjalan armeijakunnan esikunnan sotatuomarina ja Lappeenrannan alueen puhdistuspäällikkönä. Tapanainen johti alueen tutkintaosastoa, jonka pikaistunnoissa tuomittiin kuolemaan satoja Lappeenrannan vankileirin punavankeja. Joukossa oli myös useita kansanedustajia.


title: Toivo Tapanainen

text: Tapanainen toimi sotatuomarina eri joukko-osastoissa vuoteen 1944 asti. Hänen on väitetty 1990- ja 2000-luvuilla liikkuneen huhun mukaan osallistuneen Lappeenrannassa kesällä 1944 toimineeseen salaiseen kenttäoikeuteen, joka olisi tuominnut kuolemaan kymmeniä tai jopa satoja sotilaita. Sittemmin Pasi Jaakkonen on osoittanut kirjassaan "Huhtiniemi – 400 kadonneen miehen mysteeri" eläkkeellä olleen, Tapanaisen naapurina asuneen lappeenrantalaismiehen, ns. Syväkurkun, laittaneen huhun liikkeelle.


title: Kristin Kreuk

text: Kristin Laura Kreuk (s. 30. joulukuuta 1982 Vancouver, Brittiläinen Kolumbia) on kanadalainen näyttelijä. Hän on esiintynyt useissa televisiosarjoissa, kuten "Edgemontissa" vuosina 2000–2003 sekä nuortensarjassa "Smallville", jossa hän esitti Lana Langia. Kreuk näytteli myös Chun-Lita elokuvassa "".


title: Hyperborea

text: Hyperborea () oli kreikkalaisen mytologian mukaan kaukana pohjoisessa sijaitseva maa, jossa aurinko laski ja nousi vain kerran vuodessa. Hippokrateen mukaan Hyperborea sijaitsi Rhipai-vuorten takana. Rhipai-vuoret olivat pohjoisessa Otavan tai Pohjantähden alla. Boreas eli pohjatuuli saapui Rhipai-vuorilta, mutta vuorten takana oli tyyntä. Muinaistarujen Hyperboreaa on tutkinut Valery Uvarov.


title: Hyperborea

text: Hyperboreassa asuivat hyperborealaiset, jotka olivat saaneet nimensä pohjoistuulen mukaan. Heidät yhdistettiin Apollonin ja Artemiksen palvontaan. Tarujen mukaan hyperborealaiset asuivat "pohjoistuulen tuolla puolen", maailman laidalla, maassa jossa aurinko paistoi alati. Siellä he elivät täydellisen onnellisina, ja Apollon vietti talvet heidän kanssaan. Myös Herakles ja Perseus vierailivat hyperborealaisten luona. Paratiisissaan hyperborealaiset elivät tuhatvuotiaiksi. Herodotoksen mukaan useita hyperborealaisia neitsyitä lähetettiin Deloksen temppeliin mukanaan uhrilahjoja. Neidot kuitenkin kuolivat, kun uhrit oli toimitettu. Sen jälkeen hyperborealaiset käärivät uhrilahjansa olkiin ja pyysivät naapurikansoja toimittamaan ne eteenpäin. Hyperborealaisten ajateltiin olevan Apollonin suosikkeja, jotka elivät rauhallista ja onnellista elämää vapaana taudeista, eripuraisuudesta ja kärsimyksistä. Muun muassa Herodotoksen mukaan hyperborealaiset olivat arvossa pidettyjä ja rauhallisia. Joidenkin mukaan hyperborealaiset olivat iloisia ja oikeamielisiä ja saavuttivat pitkän iän. He asuivat metsissä ja lehdoissa. Hyperboreassa sijaitsi myös Apollonin pyhä lehto.


title: Marita

text: Marita on monissa maissa esiintyvä naisen etunimi, josta Suomessa on käytössä myös muoto Maritta. Se on alkujaan espanjalainen hellittelymuoto nimestä Maria ja merkitsee ’pikku Mariaa’. Nimeä on toisinaan pidetty myös Margaretan lyhentymänä.


title: Marita

text: Elokuuhun 2017 mennessä nimi Marita on annettu Suomessa 28 658:lle ja Maritta 11 380 henkilölle.


title: Marita

text: Maritta-nimeä taivutetaan Kielitoimiston ohjeen mukaan seuraavasti: "Maritta", "Maritan", "Marittaa", "Maritalla", "Marittaan".


title: Kobben-luokan sukellusvene

text: Kobben-luokan sukellusveneet olivat Norjan laivaston dieselkäyttöisiä hankittu sukellusveneluokka, johon kuului kaikkiaan viisitoista 1964-1967 Saksassa valmistettua venettä.


title: Kobben-luokan sukellusvene

text:
Luokan hankinnasta äänestettiin parlamentissa heinäkuussa 1959. Norjan laivaston sukellusvenease modernisoitiin muun laivaston mukaisesti vuoden 1960 laivastosuunnitelman mukaisesti. Toisen maailmansodan jälkeen maa tarvitsi paremmin rannikolla kuin avomerellä tapahtuviin operaatioihin soveltuvia aluksia. Tämän mukaisesti sukellusveneidenkin tuli olla rannikko-operaatioihin soveltuvia, mikä sulki pois valinnasta monet Natomaiden käytössä olleista alusluokista. Saksalainen tyypin 201 sukellusvene "U-3" oli testattavana Norjassa ja testien tuloksena syntyi Norjan laivaston vaatimuksia vastaava tyyppi 207, joka Norjassa sai nimen Kobben-luokka. Vaatimuksina olivat muun muassa vahvempi runko suuremman sukellussyvyyden mahdollistamiseksi sekä kehittyneempi elektroniikkavarustus.
Norjan tilatessa viisitoista alusta Yhdysvallat sitoutui maksamaan puolet hankintakustannuksista. Alusten valmistuessa Saksan laivasto lainasi vuosiksi 1962-1964 "U-4":n sukellusvenemiehistöjen kouluttamiseen.


title: Kobben-luokan sukellusvene

text: Kuusi alusta modernisoitiin 1985–1993, jolloin niiden pituus kasvoi. Norja luopui 2001 Kobben-luokan sukellusveneistään lahjoittaen Puolan laivastolle käyttöön neljä ja yhden varaosiksi. Puolalaiset miehistöt koulutettiin Norjassa ennen alusten luovuttamista.


title: Kobben-luokan sukellusvene

text: Veneistä kolme myytiin 1989-1991 Tanskan laivastolle käyttöön ja yksi varaosiksi. Tanskan laivastossa Kobben-luokan nimeksi tuli Tumleren-luokka. Tanska luopui 2004 sukellusveneiden käytöstä ja kaikki neljä alusta siirrettiin reserviin odottamaan myyntiä tai romutusta.


title: Dolphin-luokka

text: Dolphin-luokka on Israelin merivoimien käytössä oleva dieselkäyttöisten sukellusveneiden luokka. Sukellusveneet on valmistettu Howaldtswerke-Deutsche Werftillä (HDW) Saksassa ja ne muodostivat eräänlaisen U212A-luokan sukellusveneiden esisarjan.


title: Dolphin-luokka

text: Alukset pohjautuvat vain vientiin tarkoitettuihin 209-luokan sukellusveneisiin, mutta niitä on muokattu runsaasti.


title: Dolphin-luokka

text: Saksa lahjoitti kaksi ensimmäistä venettä (Dolphin ja Leviathan), ja Israel osti ainoastaan kolmannen (Tekumah), vaikka Saksa silloinkin maksoi puolet veneestä. Alukset korvasivat vanhentuneet Gal-luokan alukset.


title: Dolphin-luokka

text: Marraskuussa 2005 Saksa ilmoitti myyvänsä kaksi uutta sukellusvenettä Israelille, joka vahvisti tilauksen heinäkuussa 2006. Sopimuksessa oli kaksi venettä ja niiden lisäksi kolmas, jonka tilaus vahvistettiin 2012.


title: Dolphin-luokka

text: Uudet alukset tulevat olemaan modernisoituja Dolphin-luokan aluksia, joissa on muun muassa uusittu ulkopuolisesta ilmasta vapaa voimanlähde niin kutsuttu AIP. Saksan hallitus hyväksyi 2006 ennakkomaksun, jotta työ voitiin aloittaa. Kahden aluksen valmistuskustannukset ovat noin 1,3 miljardia euroa, mistä kolmasosan maksaa Saksan valtio.


title: Dolphin-luokka

text: Veneet on varustettu kymmenellä keulaan asennetulla torpedoputkella. Kuusi 533 millimetrin torpedoputket mahdollistavat DM2A3 torpedojen laukaisun. Torpedot ovat kuituohjattuja ja ne on varustettu 260 kilon taistelukärjellä. Niiden maksiminopeus on 35 solmua ja kantama jopa 13 kilometriä. Passiivisina käyttäen alempaa 22 solmun nopeutta torpedojen kantaman on jopa 28 kilometriä. Aluksen asehuoneessa voidaan kuljettaa 16 torpedoa ja/tai Harpoon-merimaaliohjusta. Loput torpedoputket ovat halkaisijaltaan 650 millimetriä, mikä mahdollistaa sukeltajien lähettämisen putkesta.


title: Dolphin-luokka

text: Uskotaan, että neljä suurempaa torpedoputkea mahdollistaisivat ydinkärjellä varustettujen Popeye Turbo -risteilyohjuksen, jonka kantama olisi jopa 1500 kilometriä. Tämä antaisi Israelille vastaiskumahdollisuuden, mikäli se joutuisi ydiniskun kohteeksi. Suurempaa torpedoputkea voidaan käyttää myös sukeltajan lähettämiseen.


title: U214-luokan sukellusvene

text: U214-luokan sukellusveneet ovat saksalaisen Howaldtswerke-Deutsche Werft GmbH:n (HDW) valmistamia dieselsähköisiä sukellusveneitä. Ne on varustettu Siemensin PEM () vetypolttokennoilla, jotka mahdollistaa dieselmoottorin käytön myös veden alla (). Alustyyppi on U212A-luokan sukellusveneluokan vientimalli, joten siitä on poistettu joitakin edeltäjänsä salassa pidettäviä järjestelmiä. Merkittävin ero on ei-magneettisen teräsrungon puuttuminen.


title: U214-luokan sukellusvene

text: Kreikka tilasi 15. helmikuuta 2000 kolme U214-luokan sukellusvenettä ja se tilasi neljännen aluksen kesäkuussa 2002. Ensimmäinen tilatuista aluksista valmistettiin Kielissä HDW:n telakalla ja loput Hellenic Shipyards Companyllä Skaramangasissa Kreikassa. Kreikan laivasto nimesi alusluokan Papanikolikseksi.


title: U214-luokan sukellusvene

text: Korean tasavallan laivasto tilasi kolme U214-luokan sukellusvenettä, joiden muodostama luokka nimettiin Son Wol-Iliksi ja ne otettiin palvelukseen vuodesta 2007 alkaen. Luokan alukset valmistetaan Koreassa Hyundai Heavy Industriesin ja Daewoo Shipbuilding and Marine Engineeringin telakoilla. Korea tilasi tammikuussa 2009 vielä kuusi alusta, jotka otetaan palvelukseen vuodesta 2012 alkaen.


title: U214-luokan sukellusvene

text: Kreikan laivaston Papanikolis-luokan alukset on varustettu nostettavalla tutkamastolla, joka ei läpäisi painerunkoa. Tutkamaston päähän on asennettu Thales Defence Deutschland GmbH:n toimittaman Sphinx-tutkan lähetinosa.


title: U214-luokan sukellusvene

text: Korean tasavallan laivasto tilasi ensimmäiset kolme Son Won-Il -luokan sukellusvenettä vuonna 2000. Niihin on asennettu Sphinx-D-tutkajärjestelmä.


title: U214-luokan sukellusvene

text: Pakistanin laivasto neuvotteli vuonna 2008 kolmen aluksen valmistamisesta Pakistanissa. Sopimusta ei kuitenkaan tehty, vaan Pakistan tilasi Kiinasta sukellusveneitä.


title: U214-luokan sukellusvene

text: Turkin puolustusministeriö allekirjoitti 2. heinäkuuta 2009 HDW:n kanssa sopimuksen kuuden sukellusveneen yhteistyöprojektista, jotka apulaispuolustusministerin mukaan valmistettaisiin Cölcükin laivastontelakalla Kocaelissa Turkissa. Alusten oli tarkoitus valmistua vuoteen 2015 mennessä.